
Capatis e tipatcimotc Cecoca kitci pe takociniritci 

(Natawapata kaie Matt 3.1-12; Luc 3.1-18; Jean 1.19-28) 

I 1 Ota kitciparin miro tipatcimowin, Cecoc Krist e arimomaka- 
niwitc, Kice Manito Okosa. 

2 Weckatc ki masinatew masinahikan. Peikw iriniw ka ki masina- 
hak, Esaie e icinikasospan. Nikan tipatcimokopan, ohweriw ka 
itasinahak: 

«Itew Kice Manito: 

‘Ki ka iciticohamatin peikw iriniw ke nta tipatcimotc nin otci, 
kirika ke ocitatc meskanariw kir otci.’ » 


Malachi 3. 1 



Jourdain sipi 

Kwackwackotcihimanakecicak 


3 «Kata pamatisiw neta askik 
ka ici cipearik e micta rekawonik. 

Kata tepitepwew kitci itetc: 

‘Nisawikw kitci pe takocik Teperitciketc! 

Ocitawakw meskanariw, 

tipickotc kitci iticimonik, taci ke pimotetc!’ » 

Esaie 40.3 

4 Tapwe tea ki icinakon ani ka itemakak. Ki pe takocin iriniw. 
Capatis icinikasokopan. Pamatisikopan neta askik ka ici micta 
cipearik e micta rekawonik. Pa aicakopan e sikahatakespan kirika 
e aiarimwespan, e aitetc: «Kweskatisikw! Sikahatasokw! Ki ka 
kasihamakowaw Kice Manito kipactatowiniwaw!» 

5 Kaskina awik ka taeikespan neta askik Judee ka icinikaterik 
kirika neta Jerusalem otenak ki natawapamewok. Ekoni ka ici 
witakik tap we e cikeritakik e ki patahakik. 0 Ki tea sikahatakowok 
Capatisa neta sipik Jourdain ka icinikaterik. 

6 Atikowaniw ko apatcitakopan anahwe Capatis, kirika pakekin 
pakotehona apatcihekopan. Kwackwackotcihimanakecica mowe- 
kopan ko, kirika amo namanasiriw miteikopan ka ki miskakipan 
neta askik ka ici cipearik e micta rekawonik. 

7 Kaskina ka taeikewaspan ki itikowok anihi Capatisa: «Anahwe 
minawatc ke pe takocik nanake, kirawe mackoweritakosiw patok 
nin. Nin nama ni tipi miro iriniwin wawatc tepirak kitci 
noweetaian kitci ki apikonamowak omaskisin. 8 Nin ki ki 

a 1.5 Kekotc: Ekoni ka ici kopesiteik opactatiwiniwaw. 

sikahatatinawaw, nipi e ki apatcitaian. Aric wir ki ka sikahata- 
kowaw, Miro Manitowa kitci miritakw.» 

Cecoc e sikahatasotc, minawatc e kokwetcihakaniwitc 

(Natawapata kaie Matt 3.13-4.11; Luc 3.21-22; 4.1-13) 

9 Minawatc Cecoc ki pe takocin, Nazareth otenak e ki otci 
matcatc, Galilee askik itekera. Aci ki sikahatako anihi Capatisa 
neta Jourdain sipik. 10 Mia e iti kospitc Cecoc, ki wapatam mia 
e ceparinik oskoriw, kirika ki wapamew Miro Manitowa e pe 
racireritci wir otci, mia omemew e icinakosiritci. 11 Ki petam 
e itakaniwitc, wakwek e otci petakonik: «Kir nikosis, ki micta 
sakihitin. Ki micta mireritamihin.» 

12 Tecikotc ki matcaw anahwe Cecoc, nete askik e icatc e ici 
cipearik e micta rekawonik, Miro Manitowa e ki iciticohokotc. 
13 Ekota nete ka taciketc, nemitina tato kickwa irikik. Matci 
manitowa micta kokwetcihikopan. Ani irikik ka taciketc, notcimiw 
awesisa ki witci tacikemiko, kirika aceriwa ki pe nta atoskectako. 

New iriniwok e wicamikotcik Cecoca kitci witcewatcik 

( Natawapata kaie Matt 4.12-22; Luc 4.14-15; 5.1-11) 

H Minawatc ki kipohwakaniwiw Capatis. Ekoni tea ka ici matcatc 
Cecoc, nete e icatc Galilee askik e nta tipatcimotc Kice Manitowa 
Omiro Tipatcimowiniw. Aiarimwekopan ko e aitetc: 15 «Aci peco- 
nakoniw Kice Manito Okimawin! Kweskatisikw! Tapwetamokw 
Miro Tipatcimowin!» 

,6 Mekwata nete e pimotespan Cecoc rarewak Galilee sakihikanik, 
aci ki wapamew niew namesike iriniwa. Anahwe peikw, Simo fc 
icinikasopan. Minawatc anihi ocima, Atre c icinikasoripan. 

Mekwata taci pakitohwapanak. 17 Aci itikowok Cecoca: «Pe 
witcewicikw! Ki ka witcihitinawaw kitci natcipahekok iriniwok 
kitci pe nosanehwiteik, tarasak names e natcipahekw 
e pakitohwaiekw!» d 

18 Tecikotc pakitinewok otaripiwawa e witcewatcik. 

19 Nakewara e pimotespan Cecoc, aci wapamew niew kotakihi 
iriniwa, Cak e kirika ocima Jean, Zebedee anihi e niciritci okosa. 
Otcimaniwak apiwakopan aniki iriniwok. Taci weeihepanak 


b 1.16 Simon 
c 1.16 Andre 

d 1.17 Mia itwaniwon; «Ki ka witcihitinawaw kitci kwackwepitekok kiwitc iriniwawok!» 
e 1.19 Jacques 

Cak kirika Jean e wecihatcik otaripiwawa 

otaripiwawa. 20 Aci wicamikowok Cecoca. Tecikotc nakatewok 
otawiwawa kirika otirinimiwawa neta otcimaniwak, e iti 
witcewatcik Cecoca. 

Iriniw e nekatcihikotc matci awihawica 

(Natawapata kaie Luc 4.31-37) 

21 Minawatc Cecoc kirika owitcewakana ki icawok otenak, 
Capernaum ka icinikaterik. Aci e arwepiw kicikarik, Cecoc ki 
pitakew cota aiamihe mikiwamik e nta kiskinohamaketc. 
22 Iriniwok neta ka ki petowatcik micta mamiskasitowewakopan, 
micta pitoc e ici kiskinohamakeritci kirika tea anahweriw iriniwa 
ka kiskinohamakeritci cota aiamihe irakonikewiniw. Mictahi meka 
ki mackowisimakaniw otarimwewiniw. 

23 Mia pe pitakew iriniw neta cota aimihe mikiwamik, matci 
awihawica e nekatcihikotc. Tepwew e itetc: 24 «Cecoc, Nazareth 
iriniw, kekwan ka pe nataweritamowiak? Ki pe nta nipahinan a? 

Ki kiskerimitin ni. Kir ka kitcitwawisiin, Kice Manito ka ki pe 
iciticohwisk.» 

25 Aci Cecoc kitotew anihi matci awihawica e itatc: «Aka kito! 
Ponihi anahwe iriniw! » 

26 E iti pakitinatc anihi iriniwa anahwe matci awihawic, pitama 
kiapatc micta opirikohew kirika micta notakohew. 27 Iriniwok neta 
ka taeikewaspan e apitc mamiskateritakik, kokwetcimitowok 
e iteteik: «Kekwan ni? Micta mackowisimakan ohwe ocki 

E tapwatcikaniwok cota aianuhe mikiwamik 


kiskinohamakewin! Wawatc matci awihawica itew ke itotiskeritci 
anahwe iriniw kirika sapitako!» 

28 Minawatc ki micta kiciparin kaskina wiec e aiarimomakaniwitc 
Cecoc Galilee askik itekera. 

Mitcet e kikehatc ka akosiritci Cecoc 

(Natawapata kaie Matt 8.14-17; Luc 4.38-41) 

29 Minawatc ki matcawok neta cota aiamihe mikiwamik, nete 
e icatcik Simo kirika Atre ka ici omikiwamiritci. Anahweriw kaie 
ki witcewikowok Cak kirika Jean. 30 Simo osikosa mackociniripan 
neta e kisiswapineritci. Ka pe takocik neta Cecoc, ki arimotamowa- 
kaniwiw anihi iskwewa. 31 Ki tea natawapamew. Ki otapiniskenew 
e pasikopitatc. Tecikotc ki matcamakaniw e kisiswapineritci. Aci 
anahwe iskwew ki nta atoskectowew anahweriw omantema 
e acamatc. 

32 Minawatc e iti otakoeik, ka ickwa pakicimotc pisimw, mitcet 
akosikana ki iciwotowakaniwiw Cecoc, kirika mitcet ka ki pitci- 
teheckakoritci matci awihawiciriw. 33 Kaskina neta otenak ka 
taeiketeik ki mawotcihitowok orowitimik ickwatemik neta miki- 
wamik. ^Mitcet neta e tacitcik ki kikehikowok Cecoca, papitoc 

Cecoc e kikehatc ka akosiritci 


e ki itapinetcik kaie mitcet omatci awihawicimiwawa e ki 
orowiticahamowakaniwitcik. Nama kaie ki otci pakitinew Cecoc 
anahweriw matci awihawica ka ki matceticohwakaniwiritci kitci 
kitoritci. Kiskerimikopan meka. 

E pa icatc Cecoc nta Galilee askik 

(Natawapata kaie Luc 4.42-44) 

3S Minawatc micta wipatc kecepawonik, kiapatc tipiskarikopan. 
Cecoc ki onickaw. Ki matcaw neta mikiwamik. Ki orowiw nta 
otenak, wiec nte ki icaw aka ka ici taniwonik, aka e peconakonik 
otenaciciriw. Ekotca ka ici aiamihatc. 36 Aci Simo kirika atita 
iriniwa ka ki pe witcewaspan ki matcawok e nta nantowapamatcik 
Cecoca. 37 Ka ickwa miskowatcik ki itewok: «Kaskina awik ki 
nantowapamikw.» 

38 Itew Cecoc: «Matcatan. Nete kaie kotakihi otenacik pecotcik ka 
ici takoki ki ka icanano. Ni ka nta kakeskwan. Ekoni meka wetci 
ki pe icaian ota askik.» 

39 Minawatc kaskina e irikokwarik ki pa aicaw neta Galilee askik. 
Mitcet cota aiamihe mikiwamik ki pa kakeskwew kirika ki 
orowiticohwew matci awihawica. 

Cecoc e kikehatc iriniwa ka omikiwapineritci 

(Natawapata kaie Matt 8.1-4; Luc 5.12-16) 

40 Peikwaw e kicikarik Cecoc ki pe natawapamiko iriniwa ka 
omikiwapineritci. Pe natcikapowictako e pakoserimikotc kitci 
witcihatc, e itikotc: «Kecpin naheritamane, ki kackitan kitci 
kikehiin.» 

Ka niponesitc e nitapikenakardwitc, kitci ki kikefukotc Cecoca 


41 Ki micta kitimakerimew Cecoc. Otapiniskenew e takinatc e tea 
itatc: «Nit ici naheriten. Aci ki kikan!» 

42 Tecikotc matcamakaniw otakosiwin anahwe iriniw. Ekoni 
e kiketc. 43 Minawatc kaketin aimihiko Cecoca, teeikote e kiweti- 
cohokotc, 44 e itikotc: «Natotaci. Aka awik witamo aniheriw ka ki 
isparinik. Aric cota mekotewokorew ki ka nta wapatahaw aci 
e kikein. Minawatc tea nta pakitinikekan, kotc Moi'se ka ki ici 
kiskinohamatokw, kitci ki wapatahiwein aci e kikein. » 

4S Ki tea matcaw anahwe iriniw, aric kaskina wiec e pa tipatci- 
motc aniheriw ka ki iciwepasitc. Ekoni wetci arimanikopanen 
otenak e wi pitaketc Cecoc. Aric nakewara nete otenak pe pa 
aitaeikekopan nete aka e ici taniwonik. Peikon kaskina wiec 
ototaniwonikopan e pe natawapamakaniwitc. 

Cecoc e kikehatc iriniwa ka niponesiritci 

(Natawapata kaie Matt 9.1-8; Luc 5. 1 7-26) 

2 'Minawatc nikotin e kieikarik ki pe kiwew Cecoc neta otenak 
Capernaum ka icinikaterik. Aci ki petakaniwoniw e ki pe 
kiwetc. 2 Ki micta tea icaniwoniw neta mikiwamik ka ici taciketc. 
Ki iti micta mitcetinaniwoniw, nac e apitc siteikapowinaniwonik, 
mitcet orowitimik nanipowiwok. Ekoni e ici kiskinohamaketc 
Cecoc. 

3 Aci atita iriniwok pe takocinok e pecowatcik peikw iriniwa 
e niponesiritci, Cecoca e wi iciwotowatcik. Pe newiwok e pe 
takonakik tetaskonikaniw, ite e ici miciniritci anihi ka nipone- 
siritci. 4 Nama aric ki iciworewok pecotcik ka icikapowiritci 
Cecoca, osam e micta mitcetinaniwonik. Ki tea iciworewok okitc 
mikiwamik./ Minawatc ki pokonehamok okitc ite e ici apiritci 
Cecoca. Ekota ka otci nitapikenateik anihi ka niponesiritci, 
otetaskonikanik e miciniritci, cectokwapiriw e ki apatcitatcik. 
5 Kiskeritam Cecoc e apitc asperimototakotc anahweriw iriniwa ka 
pe nitapikenamiritci aniheriw tetaskonikaniw. Aci itew anihi ka 
niponesiritci: «Nikosis, ki kasihamakowin kipactatowina.» 

6 Apipanak neta atita ka kiskinohamaketeik cota aiamihe irakoni- 
kewiniw. Iteritamowakopan: 7 «Ceckwat ani ici arimwew anahwe 
iriniw! Marerimew Kice Manitowa! Nama meka taw awik ka 
kackitatc e kasihamaketc pacta to winiw, wir tepirak Kice Manito!» 

8 Tecikotc kiskeritam Cecoc ani e iteritamiritci. Aci itew: 
9 «Kekwan wetci iteritamekw anihe? Kit iteritenawaw a, kirawe 
kata wetanipan kitci itakaniwitc anahwe ka niponesitc e kasiha- 
mowakaniwitc opactatowin, patok kitci itakaniwitc ‘Pasiko, 
otapina kitetaskonikan, pimote tea’? 10 Actew aric ohwe kitci 
kiskeritamekw, Iriniw Okosa e ki mirakaniwitc peikon kitci 
kasihak pacta to winiw ota askik.»s 

Aci itew anihi ka niponesiritci: n «Ki witamatin, pasiko! Otapina 
anihe kitetaskonikan! Kiwe nete kimikiwamik!» 12 Tecikotc pasiko 
anahwe iriniw. Otapinam otetaskonikan e iti pimotetc. Kaskina 
awik kanawapamewok. Micta mamiskateritamok. Mirwatcimewok 
Kice Manitowa e iteteik: «Pitcerak ni wapatenan ani e isparik!» 

Levi e wicamikotc Cecoca kitci nosanehwatc 

(Natawapata kaie Matt 9,9-13; Luc 5,27-32) 

13 Kiapatc minawatc Cecoc ki iti icaw rarewak sakihikanik, Galilee 
ka icinikaterik. Micta mitcetiriwa iriniwa ka pe natawapamikotc. 
Ekoni e ici kiskinohamaketc. 14 E iti pimotetc, wapamew peikw 
iriniwa. Levi icinikasoriw, Alphee anihi okosa. Nte taci apiripan ite 
ka ici kieikasonaniwonik e mawotcitcikaniwonik kice okimaw otci. 
Aci itew Cecoc: «Pe nosanehoci.» Ekoni ka ici pasikotc anahwe Levi 
e tea nosanehwatc. 


/ 2.4 Ani apitc pitoc icipokwaterikopan omikiwamiwaw. Ki takwariw. Iskwatowakaniw 
apatcitawakopan kitci ki iskwatowiteik neta okitapokw. 
g 2.10 Arimomitiso ota Cecoc. 

I5 Minawatc ki nta mitciso Cecoc Levi omikiwamik. Mitcet ki pe 
icawok kaie wirawaw kitci witci mitcisomatcik Cecoca kirika 
owitcewakana: mawotcitcike iriniwok kaie kotakihik aka orina 
ka kicterimakaniwitcik. Mitcetipanak meka iriniwok ani ka ici 
matisitcik e nosanehwatcik Cecoca. 16 Iriniwok ka kiskinohama- 
ketcik cota aiamihe irakonikewiniw, Pharisiens e ici apitcik,* 
wapatamowakopan aniheriw e isparinik. Ki wapamewok Cecoca 
e witci mitcisomaritci anihi towiriw iriniriw. Aci itewok Cecoca 
owitcewakaniw: «Kekwariw wetci witci mitcisomatc mawotcitcike 
iriniwa kaie anihi kotakihi iriniwa aka ka kicterimakaniwiritci?» 


17 Ki petam aniheriw Cecoc. Minawatc ki itew: «Iriniwok ka miro 
matisitcik nama arimatc mackiki iriniwa natawapamewok. Patoc ka 
akositcik iriniwok acteriw mackiki iriniwa kitci natawapamatcik. 
Nama ni ki otci pe ican kitci wicamakik aniki aci icikowisk ka 
iteritakositcik kitci witcewitcik, aric kirawe aniki ka pactatitcik.» 


Roskosowiniw e arimotak Cecoc 

(Natawapata kaie Matt 9 .1 4-17; Luc 5.33-39) 

18 Peikwaw e kicikarik Capatis owitcewakana kirika Pharisien 
iriniwok roskosopanak. Aci atita iriniwok ki natawapamewok 
Cecoca e kokwetcimatcik: «Capatis owitcewakana kirika Pharisien 
iriniwok owitcewakaniwawa roskosoriwa. Kekwariw tea wetci aka 
totakik kir kiwitcewakanak?» 

,9 Itikowok Cecoca: «Kecpin e ickwa nipowinaniwok, mocak 
makocaniwon. Anahwe ka nipowitc wicamew okwimesa kitci pe 
nta witci mitcisomikotc. Kit iteritenawaw a, aniki ka wicamakani- 
witeik kata roskosowok mekwata kiapatc e taeikeritei anihi 
okwimesiwawa ka nipowiritci? Nama ketcinatc! 20 Kecko aric kata 
maninamowakaniwiwok anihi ka nipowiritci. Ani tea isparike, aci 
nta kata wi roskosowok. » 

21 Minawatc kiapatc itew Cecoc: «Kecpin awik e iteritak kitci 
pokohak kete wikasiriw, nama nte ocki pakiwaniciriw kata totam, 
aka moci e ki otci otekapwearik. Kecpin aniheriw actate, 
minawatc kisisipatate owikasim, aniheriw pokonehikaniw kata 
manipariniw. Kirawe tea kata iti micariw neta e pikockak.» 

22 «Nama kaie awik kete omackimotewanik ka pakekiniwonik 
kata sikinam ocki minicaporiw anotcikwetc e ki ocitatc, osam 


h 2.16 Pharisien iriniwok ka icinikatakaniwitcik, enko aniki ka tapweritamowakopan 
otcitakotc kaskina cota aiamihe irakonikewiniw kitci nosanetakaniwonik, kitci ki 
mirerimitokw Kice Manito. Micta aiamihatisiwakopan cota aiamihewinik itekera. 

Mackimotewan ka pakekirdwok 


meka anihe ocki minicapo kiapatc kata otamirohomakan 
e ocihomakak. Kata packiparin anihe kete mackimotewan. E niciki 
tea kata onactakaniwono, minicapo kaie mackimotewan. Actew 
ocki mackimotewanik kitci actakaniwok ocki minicapo. » 

E arwepiw kieikarik e arimotak Cecoc 

(Natawapata kaie Matt 12.1-8; Luc 6.1-5) 

23 Peikwaw e arwepiw kieikarik, Cecoc kirika owitcewakana 
acockamopanak kitikan askiriw. Aci owitcewakana iti 
mawotciheriwa mirominockwa ka nitawikinik neta, mekwata 
e pimoteteik neta kitikan askik. 

24 Aci Pharisien iriniwok itewok: «Kanawapata! Kekwariw wetci 
totakik aniheriw kiwitcewakanak? Masinatew meka kitaiamihe 
irakonikewininak aka ani kitci toteikatek e mekwa arwepiw 
kicikak.» 

25 Itew Cecoc: «Nama ni wiskat ki ki otci tapwatenawaw anihe ka 
masinatek? Weckatc peikwaw e kieikarik okimaw Tapit* arimisi- 
kopan, e pakatewakopanen kirika otirinima. 26 Aiamihe mikiwamik 
ki pitakew. Ki mowew neta pakweeikana ka ki aiamihe pakitina- 
kaniwiritci Kice Manitowa otci. Abiatar icinikasopan ka kice cota 
mekotewokorewispan ani apitc. Masinatew kitirakonikewininak, 
acteriw tepirak mekotewokorewok kitci mowateik anihi 
pakweeikana. Aric Tapit ki otapinew. Ki mamirew anahweriw 
otirinima. » 

27 Kiapatc itew Cecoc: «Ki ocitakaniwon kitci arwepiw kieikak 
iriniw otci. Nama aric ki otci ocihakaniwiw iriniw arwepiw 


i 2.25 David 





Cota aiamihe mikiwam 


kicikariw kitci tiperimikotc. 28 Ekoni wetci iteian, Iriniw Okosa wir 
ka tiperitak wawatc e arwepiw kicikarik. wi 

E kikehakaniwitc iriniw e arwepiw kicikarik 

(Natawapata kaie Matt 12.9-14; Luc 6.6-11) 

3 'Minawatc iti pitakew Cecoc cota aiamihe mikiwamik. 

Arwepiw kicikarikopan. Iriniw ka niponesitc otcitcik taci 
tacikepan neta. 2 Kotakihik iriniwok neta ka tacikewaspan 
nanakatcihepanak wewerita Cecoca ke apitc kikeharitci anihi 
iriniwa mekwata e arwepiw kicikarik, osam e wi itactahoratcikA 
3 Itew Cecoc anihi iriniwa ka niponesiritci otcitcirik: «Pasiko, 
kaskina awik kitci wapamisk.» 

4 Minawatc ki kokwetcimew Cecoc anahweriw ka taci kanawapa- 
keritci e itatc: «Tan e ici nataweritakok kitirakonikewininak? Kitci 
miro totowakaniwitc iriniw e arwepiw kicikarik kekotc ma kitci 
matci totowakaniwitc? Kitci natokohakaniwitc e akositc, kekotc 
ma kitci pakiterimakaniwitc kitci nipotc?» 

Nama aric ki otci kitowok. 5 Micta kiciw kanawapamew Cecoc 
anahweriw neta ka tacikeritci kirika micta kice kackeritamokopan, 
osam tekaci aka e wi nisitotamiritci. Aci itew anihi iriniwa ka 
niponesiritci: «Pe itina kitcitci.» 

Itinam otcitci anahwe iriniw. Ekoni e ici iti kiketc. 6 Ki orowiwok 
Pharisien iriniwok neta cota aiamihe mikiwamik e tea mawotcihi- 
toteik kirika kotakihik iriniwok ka atoskectowatcik kice okimawa 


j 2.28 Arimomitiso ota Cecoc. 

jt 3.2 Itacteriw neta otaiamihe irakonikewiniwak cota iriniwok tekaci aka kitci 
otamironaniwonik e arwepiw kicikarik. 

E kiskinohcuvaketc Cecoc, tcimaiuk e apitc 


Herode ka icinikasoritci, e arimotakik tan ke ki totakik kitci ki 
nipahakaniwiritci Cecoca. 

Micta mitcet iriniwok e pe natawapamatcik Cecoca 

7 Cecoc iti matcawok kirika owitcewakana, neta rarewak Galilee 
sakihikanik e icatcik. Micta mitcet iriniwa iti nosanehokowok. 
Atita Galilee askik ototepanak, kaie Judee askik. 8 Kotakihik 
Jerusalem otenak ototewakopan, kirika Idumee askik, kirika kotak 
askik akam sipik Jourdain ka ici takonik. Ekote atita ototewako- 
panen, kaie nete kotakihi askik pecotcik ka ici takonik otenariw 
Tyr kaie Sidon ka icinikaterik. Wetci pe natawapamatcik Cecoca 
aniki micta mitcet iriniwok, osam e ki petaketcik e ici mata 
kackitaritci. 

9 Aci itew Cecoc owitcewakana kitci natcipatamakotc tcimaniw 
aka kitci cakockahikotc anihi micta mitcet iriniwa. 10 Osam 
mitcetiriwa e ki kikehatc ka akosiritci. Kaskina tea kotakihik 
papitoc ka itapineteik wi kotci natcikapowickowewok Cecoca 
e wi pecowapamatcik, e wi takinateik kitci ki kikehikoteik kaie 
wirawaw. "Kirika kotc ko e wapamikospan Cecoc matci 
awihawica, nipiskoparihoriwa pecotcik nte ositik e tea iteritci 
e tepitepweritci: «Kir Kice Manito Okosa!» 

12 Aric Cecoc kaketin ki witamowew aka kitci witamiritci 
aniheriw e iteritakositc. 

E orapamatc otarotakana Cecoc 

(Natawapata kaie Matt 10.1-4; Luc 6.12-16) 

13 Minawatc Cecoc ki amatciwew matinaeik. Aci wicamew 
iriniwa ka ki orapamatc. Tato nta e tacitcik ki pe natcikapowic- 
tako. 14 Mitato acitc niew ki orapamew, «nitarotakanak» 

e icinikatatc.' Ki orapamew anahweriw kitci ki pa witcewikotc 
kirika kitci iciticohwatc kitci pa tipatatamiritci Miro 
Tipatcimowiniw, 15 kaie ki mamirew tiperitamowiniw kitci 
orowiticohwaritci matci awihawiciriw. 

I6 Enko oki mitato acitc nicw iriniwok ka ki orapamakaniwitcik: 
Simo (kotakeriw icinikasowiniw ki miriko Cecoca, Pien ki icini- 
katiko). 17 Minawatc Cak acitc ocima, Jean ka icinikasoritci, 
Zebedee anihi okosa e niciritci. (Kaie wirawaw ki mirikowok 
Cecoca kotakeriw icinikasowiniw. Boanerges ki icinikatikowok. 

Wi itemakan anihe icinikasowin: «Iriniwok mia onimiskiw ka 
asiteritakositcik».) 

18 Minawatc Atre, Pirip, m Barthelemy, Matio, n Toma, 0 Cak 
(Alphee anihi okosa), Thaddee, Simo («Anahwe aka ka naheritak 
kitci tiperimikotc kice okimawa» ka icinikatakaniwitc),p I9 acitc 
Judas Iscariote, anahwe ke pakiterimatc Cecoca.? 

Cecoc e wi matceworikotc otcirowemakana 

20 Minawatc ki pe kiwew mikiwamik. Pe micta mitcetinaniwoniw 
neta. E apitc mitcetinaniwonik, nama wawatc ki mitcisowok Cecoc 
kirika owitcewakana . 21 Ka petakeritci atita otcirowemakana Cecoc, 
ki pe matcawok e wi pe natcipahatcik kirika e aitetcik: «Nama aci 
waskamatisiw!» 

E naskamotc Cecoc e ici itactahorakaniwitc 

(Natawapata kaie Matt 12.22-32; Luc 11.14-23; 12.10) 

22 Ka kiskinohamaketcik cota aiamihe irakonikewiniw Jerusalem 
otenak ki otci pe matcawok e pe icatcik neta Cecoca ka ici tacike- 
ritci. Ki aiarimomewok e tea itateik: «Matci manito, ‘Beelzebul’ 
e icinikasotc, enko anaha ka ki pitciteheckowatc Cecoca !» 

Kotakihik aitepanak: «Anahwe ka tiperimatc matci awihawica, 
enko anaha ka miratc Cecoca aniheriw otiperitamowiniw kitci ki 
orowiticohwaritci matci awihawiciriw! » 

23 Aci Cecoc wicamew anahweriw ka ki aiteritci e tea aimihatc, 
atisokaniciciriw e apatcitatc, e itetc: «Tan ke ki totak matci 


[3.14 Kekotc: onapotema 
m 3.18 Philippe 
n 3.18 Matthieu 
o 3.18 Thomas 

P 3.18 Mia itemakan e emitikoeictek: Simon le nationaliste; Nama ki otci mireritamotake 
anahwe Simo cota iriniwok kitci tiperimikoteik Romain kice okimawa. 
q 3.19 Kekotc: ke weeimate, ke atawetc 



14 


Mark Omasinahikan 3 


manito Satan ka icinikasotc kitci ki orowiticohotisotc? r 24 Kecpin 
e matciparihitotcik iriniwok peikw okimawinik ka taciketcik 
e macikotatotcik, nama kinec kata takon anihe okimawin. 

25 Peikon kaie kecpin ka tcirowemitotcik macikotatotawe, nama 
kinec aci kaie wirawaw kata niciwonatcihitisowok. 26 Peikon tea 
kaie wir matci manito, kecpin e matciparihitoritci anahweriw 
ka atoskectakotc, kecpin kaie e papikaniparinik e tiperitak, 
nama kinec kata tiperitam. Otcitakotc kata ickwapariniw 
otiperitamowin. » 

27 «Nama awik kata ki pitakew omikiwamirik iriniwa ka micta 
mitcewokisiritci, kitci tea matcewotatc e ici tatamiritci, patoc kata 
takopitew. Aci neta kaskina kata ki matcewotaw ka ici takonik 
neta mikiwamirik.» 

28 «Tapwe ohwe ka tipatataman: Kaskina kata ki kasihamowaka- 
niwiwok opactatowiniwaw iriniwok, kaie kaskina ka ki ici 
mareriteiketeik. 29 Aric anahwe ke marerimatc Miro Manitowa 
nama wiskat kata kasihamowakaniwiw. Nespitc kata kanaweritam 
aniheriw opactatowin.» 

30 Wetci ici aiarimwekopanen Cecoc e aimihatc anahweriw 
iriniwa, osam e ki iteteik: «Matci awihawic ka ki pitciteheckowatc 
Cecoca.» 


Cecoc okawiwa kirika ocima 

(Natawapata kaie Matt 12.46-50; Luc 8.19-21) 

31 Aci pe takocinok Cecoc okawiwa kirika ocima. Nakewara 
mikiwamik taci nanipowiwok. Ki tea iciticohwewok peikw 
iriniwa kitci nta wicamaritci Cecociriw. 32 Ani apitc micta mitce- 
tinaniwonipan e waskapinaniwonik neta ka ici apitc Cecoc. Aci 
itakaniwiw: «Kikawi kirika kicimak ki taci pehikok orowitimik 
neta. Ki natawerimikok.» 

33 Aci itew Cecoc: «Awin na nikawi? Kaie awiniki nicimak?» 

34 Minawatc kanawapamew neta iriniwa ka waskapiritci neta 
ka ici apitc e tea itatc: «Kanawapatamokw! Nikawi kirika 
nicimak taeikewok ota! 35 Kaskina meka awik ka aitotisketc e ici 
nataweritamiritci Kice Manitowa, enko na nicim kekotc 
nikawi. » 


r 3.23 Pot wi itemakanotake ohwe: «Awik ka atoskectowatc matci manitowa nama kata 
matceticohwepan.» 

E matce kitiketc iriniw 


Atisokanicic: Kitike iriniw 

(Natawapata kaie Matt 13.1-9; Luc 8.4-8) 

4 'Minawatc kiapatc taci kiskinohamakew Cecoc rarewak 
Galilee Sakihikanik. Micta mitcetiriwa iriniwa ka pe nata- 
wapamikotc neta waska ka ici taciketc. E apitc mitcetiritci, ki nta 
posiw tcimanik. Ekoni ka ici apitc. Akotanopan anihe tciman, 
aniki tea iriniwok rarewak taeikepanak. 2 Kiskinohamakepan 
Cecoc, mitcet atisokaniciciriw e apatcitatc. Aci itepan: 
3 «Natotamokw ohwe! Peikwaw iriniw ki icaw okitikan askik 
e nta matce kitiketc. 4 Mekwata e kitiketc, atita okitikanicica ki 
papakitiniw meskanaeik. Kek pirecicak petcirewok, e mockatakik 
kaskina aniheriw kitikaniciciriw. 5 Minawatc kotakeriw 
okitikanicica e ici asiniskarik ki ici pakitiniw, aka tapwe 
e takonik askiriw. Nama kinec aci orina matcekin, aka e tipi 
kispakak anihe aski. 6 E micta oepikoteik pisimw, aci ickwatewa 
anihi kitikana, osam aka e kinwapekisiritci otapiwawa. Tekaci 
pactewa.» 


7 «Kiapatc kotakeriw okitikanicica nte ki ici papakitiniw 
minesikaci e ici nitawikik. Anihi minesikacia nipateikemakano, 
ekoni aka e ki otci mirokiki anihi kitikanicica. Nama tea kekocic 

Kiackok 



ki otci nitawikin. 8 Atita aric kitikanicic nte ki ici papakitin miro 
askik ka pimitewok. Aci nta micta mirokin. E apitc ki mirokik, 
atita nicto mitina (30) ki nitawikin kitikan, atita kaie nikotwaso 
mitina (60), kotakihi tea mitato mitina (100).» 

9 Kek itew Cecoc: «Wewerita natotamokw ohwe, kirawaw ka 
kackitaiekw kitci nisitotamekw!» s 

Wetci apatcitatc atisokaniciciriw e kiskinohamaketc Cecoc 

(Natawapata kaie Matt 13.10-17; Luc 8.9-10) 

10 Minawatc warawik ka iti aitatc Cecoc, aka awocamec e peco- 
wapamikotc anihi mitcet iriniwa, aci kokwetcimiko anahweriw 
iriniwa ka pa witcewikotc ko kirika anihi owitcewakana e mitato 
acitc niciritci, e kokwetcimikotc kekwariw ka wi itetc ka ki 
atisoketc. 

11 Aci itew Cecoc: «Kirawaw aci ki ki mirikowinawaw kitci 
nisitotamekw tan e asiteritakonik Kice Manito Okimawin, anihe 
aka ka ki otci kiskeritakonikipan. Aric kitci ki iciwepanik 
aniheriw ka ki masinahikaterik neta Kice Manito Omasinahikanik, 
kotakihik iriniwok petamok aniheriw tepirak keepin atisokani- 
ciciriw e apatanik e kiskinohamakaniwonik, 12 ekoni tea kitci 
iciwepanik: 

‘Kanawapatamok iriniwok, 

nama aric tapwe wewerita wapatamok; 

Petamok, nama aric nisitotamok; 

Keepin meka tapwe ki nisitotakik 

kata kweski natawapamepanak Kice Manitowa. 

Kata kasihamakopanak.’» 

Esaie 6.9-10 


s 4.9 Mia itemakan: «Wewerita natotamokw, keepin takonokwen kitokawaw.» 

Wewerita e witak Cecoc wa itemakanik otatisokanicic 

(Natawapata kaie Matt 13.18-23; Luc 8.11-15) 

13 Minawatc itew Cecoc: «Nama ani ki ki otci nisitotenawaw 
anihe atisokanicic ka ki kiskinohamakewakeian? Tan nte tea ke ki 
otci nisitotamekw anihi kotakihi nitatisokana?» 


14 «Anahwe kitike iriniw e atisokatakaniwitc, tarasak awik e kiti- 
ketc Kice Manitowa otitewiniw/ e tipatatak aniheriw. 15 Atita 
iriniwok icinakosiwok mia kitikanicic ka ki pakitik pecotcik 
meskanaeik. Ki petamok Kice Manitowa otitewiniw, aric teeikote 
matci manito pe nta maninamowew aniheriw ka ki kitikaniwonik 
otehiwak.» 


]6 «Minawatc kotakihik iriniwok icinakosiwok mia kitikanicic ka 
ki pakitik e ici asiniskarik. Petamok Kice Manitowa otitewiniw. 
Teeikote mireritamok e petakik. Wi tapweritamok. 17 Nama aric 
orina kinec kanaweritamok. Mamacic tepirak tapwetamok. 
Onikatamok ka ici tapwetakik mekwata e arimihakaniwiteik 
kekotc e nekatcihakaniwitcik Kice Manitowa otitewiniw otci.» 

18 «Kiapatc kotakihik iriniwok icinakosiwok mia kitikanicica 
e ki pakitiki minesikaci ka ici takok. Ki petamok Kice Manitowa 
otitewiniw, 19 nama aric wi pamitamok, osam e arimeritakik anihe- 
riw ka aisparinik opimatisiwiniwak, kekotc coriariw sakitawok e wi 
mieikitateik, e iteritakik aniheriw kitci mireritamihikoteik, kaie 
mitceniw kotakeriw ka ici nataweritakik. Nipatawok aniheriw Kice 
Manito otitewiniw ka ki iti matcekinikipan otehiwak. Nama tea 
mirokiwok aniki iriniwok otcitcakociwak itekera.» 

20 «Minawatc mamitcitc anihi kitikanicica ka ki pakitiki miro 
askik, enko aniki iriniwok ka petakik Kice Manitowa otitewiniw, 
kaie ka tapwetakik. Micta mirwapatcitawok aniheriw. Atita 
memantcic, kotakihik awocamec irapatcitawok, minawatc atita 
micta kictapatcitawok.» u 


Atisokanicic: Wactenamakan 

(Natawapata kaie Luc 8.16-18) 

21 Minawatc ohweriw itew Cecoc: «Kecpin awik e ickwa iskahak 
wactenamakaniw, v kata akonakwenam a, askikwa kitci totowatc? 


1 4.14 Kekotc: otarimwewiniw 

u 4.20 Mia itemakan: «Micta mirokino mitcet kitikana, atita nicto mitina (30), atita kaie 
nikotwaso mitina (60), minawatc atita mitato mitina (100) nitawikino miro kitikana. 
v4.21 Kekotc: waskorenitamakaniw 

Wactenamakan 


Kekotc ma cipa nipakanatikok kitci actatc? Nama ketcinatc! Kirawe 
kata actaw ka ici tcimatakaniwonik wactenamakaniw. 22 Kaskina ka 
ki katakaniwok kata nokotakaniwon, kaie kata miro kiskeritakon 
kaskina kekocic aka ka ki otci kiskeritcikatek. 23 Wewerita natota- 
mokw ohwe, kirawaw ka kackitaiekw kitci nisitotamekw!» M ' 

24 Kiapatc itew Cecoc: «Kaketin aiekwamisikw e ici petamekw: 
Kice Manito kata tipaham irikik ke mirikoiekw, mitowi kirawaw 
ka asitci tipahamekw e mirekw kiwitc iriniwaw. Aric Kice Manito 
kirawe nipara wir kata actaw. 25 Anahwe meka nipara ka ki caweri- 
makaniwitc, awocamec kata mirakaniwiw, kecpin mirwapatcitate. 
Aric anahwe memantcic tepirak ka ki cawerimakaniwitc, aka 
e mirwapatcitate, kaskina aniheriw ka ici tatak kata maninamo- 
wakaniwiw, misawatc aka nipara e ici tatak.» 

Atisokanicic: Kitikan wireike ka matcekik 

26 Aci Cecoc itew: «Ekoni e icinakonik Kice Manito Okimawin: 
mia iriniw e matce kitiketc okitikan askik. Minawatc nama 
arimatc awocamec kata pameritam aniheriw okitikan. 27 Ekoni e ici 
nipatc tato tipiskwa, kaie onickaw tato kickwa. Peikon tea nitawi- 
kiniw kaie matcekiniw, misawatc aka e kiskeritak tan wetci 
isparinik. 28 Nicike matcekin anihe kitikan neta askik. Nictam 
nitawikin, minawatc iti nipiciwon, nac kitci ki mawotcitakaniwok. 


w 4.23 Mia itemakan: «Wewerita natotamokw, kecpin takonokwen kitokawaw.» 











Iriniw e nta kickicak okitikan, mackoci mokomaniw kitci totak 


Atisokanicic: Rimotat kitikanicic 

(Natawapata kaie Matt 13.31-32,34; Luc 13.18-19) 

30 Minawatc itew Cecoc: «Tan e icinakonik Kice Manito 
Okimawin? Tan ke ki ici atisokeian kitci ki arimotamokw? 
3, Mitowi e isparik kitikanicic rimotat ka icinikatcikatek askik 
e kitikaniwok. Mawotci anihe apicacin patok kaskina kotakihi 
kitikanicica ka takoki. 32 Aric e ickwa matce kitikaniwok, minawatc 
e kicinitawikik, enko ni ka mawotci kinwaskok neta kitikan askik, 
nac e apitc micarik otikon, matci kitci ki pe nta ocitatcik pirecicak 
otcictoniwaw neta e akwactewarik.» 

33 Ekoni mocak e ici kiskinohamakespan Cecoc. Aniheriw towiriw 
atisokaniciciriw apatcitakopan ko e mitcenik, kotc ke ki ici 
nisitotamiritci iriniwa ka ki pe nta natotakeritci. 34 Nama otci 
kiskinohamakekopan patoc ko aniheriw e apatcitatc atisokani- 
ciciriw. Aric wircike e tacikespan kirika owitcewakana, aci nta 
wewerita witamowepan wa itemakanik. 

Cecoc e nakahak e micta rotinik 


Cecoc e nakahak e micta rotinik 

(Natawapata kaie Matt 8.23-27; Luc 8.22-25) 

35 Anihi peikon ka ki mi kicikarik e iti otakocinik, aci itew Cecoc 
anahweriw owitcewakana: «Aci ki ka acohenano.» 

36 Minawatc matcawok. Ki nakatewok e micta mitcetiritci iriniwa 
nte. Tcimanik ki nta apikopan Cecoc. Ki posiriwa owitcewakana 
kaie wirawaw. Matcehowok, Cecoca e matceworatcik. Mitcetotaki- 
sipanak kotakihik iriniwok pecotcik e acohakik kaie wirawaw. 
37 Kek keskat micta rotiniw. Sisikahoteriw otcimaniwaw osam 
e micta mitcahanik, aci kaie kekat mockineperiw. 38 Mekwata 
nipapan Cecoc otaketakok tcimanik, apikwecimonik e apikweci- 
motc. Aci kockoniko owitcewakana e tea itikotc: «Okimaw, x aci ki 
ka kwapawanano! Nama a wiec kit iteriten kir?» 

39 Aci onickaw Cecoc. Kaketin arimwew e nakahak e rotinik kirika 
e aimitatc sakihikaniw e mitcahanik, e itetc: «Pekatc nte, aci kata 
arwactan!» Tecikotc ki acteroweriw kaie ki micta arwactaniw. 40 Aci 
itew Cecoc anahweriw owitcewakana: «Kekwan wetci micta 
sekisiekw? Nama ani awocamec kit asperimototowinawaw?» 

41 Aric micta sekisipanak. Aci aititowok: «Awin a anahwe iriniw 
ka micta sapitakotc wawatc e rotinik kaie tea e mitcahanik 
sakihikaniw!» 


x 4.38 Kekotc: Kiskinohamake iriniw 

Iriniw ka ki pitciteheckakotc matci awihawica, rikwaskanik e taciketc 


Cecoc e kikehatc iriniwa mitcet matci awihawica 

e ki pitciteheckakoritci 

(Natawapata kaie Matt 8.28-34; Luc 8.26-39) 

5 ‘Aci iti macakawok Cecoc kirika owitcewakana nte 

Geraseniens iriniwok ka ici otaskitcik, nete akam sakihi- 
kanik Galilee. 2 Mia e iti kapatc Cecoc, tecikotc peikw iriniwa 
pe natawapamiko, rikwaskanik e ototeritci. Anahwe iriniw ki 
pitciteheckakopan matci awihawica. 3 Ekota tea ko neta rikwas- 
kanik e taeikespan. Nama awik kackitakopan kitci takopitatc, 
misawatc piwapiskwapiriw e toteikaterik. 4 Aci mitcetwaw ki 
kotci takopitakaniwipan, oskatik kaie oteiteik. Mocak aric ki 
kackihopan, e pikotatc aniheriw piwapiskwapiriw. Nama awik 
tipi mackowisikopan kitci ki matcikonatc. 5 Aspinikotc e kickarik 
kaie e tipiskarik pamotekopan neta rikwaskanik, kaie ko nte 
matinaeik pa aicapan e micta nanotakositc kaie tea e wisakaho- 
tisotc, asiniwa e otatamohotisowaketc. 

6 Aci warawik otci wapamew Cecoca. Ekoni e ici mowinitatc 
e nipiskoparictowatc, 7 e itatc e micta kiciwetc: «Kekwan ni ka ici 
nataweritamowiin, Cecoc, kir Kice Manito ka ieperitakosite 
Okosa? Ki pakoserimitin, Kice Manito otci, aka kitci nekatcihiin!» 
8 Wetci itetc aniheriw, osam e ki itikospan Cecoca: «Matci 
awihawic, orowickowi anahwe iriniw! » 

9 Aci itew Cecoc anihi iriniwa: «Tan ni e icinikasoiin?» 

Naskamoriw e iteritci: «Ka mitcetiak nit icinikason. Ni 
mitcetinan meka.» 

10 Aci kaketin nataweritamowew Cecoca aka kotak wiec kitci 
iciticohwaritci anahweriw omatci awihawicima. 

n Nama warawik nta micta mitcetipanak kokocak e nanto- 
wapatamowaspan ke mitcikik nte e poskotinacinik. 12 Aci 
aniki matci awihawicak pakoserimewok Cecoca e itatcik: 
«Iciticahamacinan neta kokocak ka tatcik kitci ki 
pitcickowakitcik.» 

,3 Ki pakitinikowok Cecoca aniheriw ka ki ici nataweritakik. 

Ekoni ka ici orowitcik matci awihawicak nta irinik, nte kokocik 
e ici nta pitaketcik. Aci kaskina aniki kokocak, wiec nicwaw 
kice mitato mitina (2000) e tacitcik, ki ispatawok e ici pinisi- 
wearik e nta pakope kwackotitcik sakihikanik. Kaskina ki 
kwapawewok. 

14 Tapanak kaie iriniwok ka kanawerimatcik anahweriw kokoca. 
Ka wapatakik aniheriw ka ispariritci, ki ocimowok e tea nta pa 
tipatcimotcik otenak kirika kitikan askik. Mitcet iriniwok ki pe nta 
kanawapatamok ka ki isparinik. 15 Tekocikik neta Cecoca ka ici 
taeikeritei, wapamewok kaie anihi iriniwa ka ki pitciteheckako- 
rispana matci awihawiciriw e mitcetiritci, aci tekaci pitoc e ici- 
nakosiritci aka e taritci omatci awihawicimiriw. Motcik taci 
apiriw. Aci owikasimiriw, aci kaie cowatc e itiritci. Ki micta 
sekisiwok aniki iriniwok. 16 Aniki ka ki wapatakik kaskina ka ki 
isparinik ki tipatcimowok tan mia ka ki ispariritci iriniwa acitc 
kokoca. 17 Ki tea pakoserimakaniwiw Cecoc kitci matcatc neta 
otaskiwak. 

I8 Mia e wi iti positc Cecoc tcimanik, kokwetcimiko anihi iriniwa 
ka ki kikehatc kitci ki witcewikotc. 19 Nama ki otci pakitinew, aric 
ki itew: «Kiwe neta kimikiwamik, neta ka ici taeiketeik kitcirowe- 
makanak. Kaskina tea tipatcimokan ka ki totak Kice Manito kir 
otci e kitimakerimisk.» 

20 Ekoni e ici matcatc anahwe iriniw e iti tipatcimotc neta 
askik, Mitato Otenaw ka icinikaterik, kaskina ka ki totamiritci 
Cecoca wir otci. Kaskina tea ka ki petowateik ki micta 
mamiskasitowewok.y 


y 5.20 Kekotc: ki micta kockomikowok 

Iskwew e takinak Cecoca owikasimiriw 


Jai'rus otanisa kirika iskwew 
ka ki takinak Cecoca owikasimiriw 

(Natawapata kaie Matt 9.18-26; Luc 8.40-56) 

21 Minawatc ki acoham Cecoc nte e kiwetc akam sakihikanik. 
Mecakatc ote itekekam, micta pe mitcetiriwa iriniwa nte e ici- 
kapowitc rarewak sakihikanik. 22 Peikw ka nikaniwitc neta cota 
aiamihe mikiwamik pe takocin. Jai'rus icinikaso. Ka wapamatc 
Cecoca ki nipiskoparictowew, 23 e tea pakoserimatc otcitakotc 
kitci witcihikotc: «Nitanis aci kekat nipo,» itew anahwe ka 
nikaniwitc. «Petcimote, ki pakoserimitin. Pe nta icitcitcericto kitci 
kiketc, kiapatc tea kitci pimatisitc.» 

24 Ekoni e ici matcatc, Cecoca e witcewikotc. Micta mitcet 
iriniwok kaie wirawaw pe icawok e witcewatcik. Micta 
siteikapowinaniwoniw. 

25 Tapan neta iskwew e akositc. Mocak nakatikopan omikw. 
Mitato acitc niewo pipona esko itapinekopanen. 26 Mitcet ki 
natawapamekopan mackiki iriniwa, aric ki micta nekatcihikoko- 
pan, nac kaie e ki tcakinak kaskina ocoriam. Nama aric peikon 
awocamec ki otci miro matisiw. Eckam iti akosipan. 27 28 Aci 
petakew Cecoca e ici kackitaritci. Aiteritamokopan: «Kecpin 
takinamowake misawatc tepirak owikasim, ni ta mirwatisin ni.» 
Otananik tea nte icaw Cecoca e pimoteritci, e micta mitcetina- 
niwonik, e takinak owikasimiriw. 29 Tecikotc nikapariniw omikw 
e matcamakanik. Tecikotc kaie kiskeritam aci e kiketc. 30 Mia kotc 

kiskeritam Cecoc e ki apatcitakaniwonik memantcic 
omackowisiwin. Aci kiwepariho e tea itatc iriniwa: «Awin ka ki 
takinak niwikasimiriw?» 

31 Itiko owitcewakana: «Ki wapaten e siteikapowinaniwok e micta 
mitcetinaniwok. Kiapatc a kit itan, ‘Awin ka ki takinitc?’ » 

32 Aitapiw aric Cecoc kitci kiskerimatc anihi ka ki totamiritci. 
33 Anahwe tea iskwew micta ninikipariw e micta kokwarisikeritak, 
e kiskeritak e ki kikehakaniwitc. Pe natawapamew. Nipiskopa- 
rictowew e witamowatc tapwe ka ki isparinik. 34 Aci itiko Cecoca: 
«Nitanis, tapwe kit asperimototowin. Ekoni wetci ki kikein. Ekoni 
ici kiwe. Aka arimerita. Nama aci ki ka ici arimiparin.» 

35 Mekwata e taci arimwetc Cecoc, aci pe takocinok atita 
iriniwok, anihi Jairusa omikiwamirik e ki pe ototeteik, 2 e tea 
itateik: «Aci ki ickwa nipo kitanis. Ceckwat kiapatc ki otamihaw 
okimaw.» 

36 Nama aric aniheriw ki otci pamitam Cecoc. Itew anihi Jairus: 
«Akawir sekisi, tepirak tapwerimici!» 

37 Nama kaie awocamec ki otci pakitinam Cecoc kitci witcewa- 
kaniwitc. Tepirak Pien kirika Cak kirika Jean (Cak ocima) ki 
witcewiko. 38 Tekocikik neta anihi ka nikaniritci omikiwamirik, 
wapatamok e micta mitcetinaniwonik. Petamok e micta matona- 
niwonik kaie e nanotakosinaniwonik. 39 Ekoni e ici pitaketc neta 
Cecoc, e tea itatc anahweriw ka matoritci: «Kekwan wetci 
matoiekw e micta weetatewetaiekw? Nama ni nipo anahwe 
awacic! Nipaw ni!» 

40 Aci papirotako anahweriw ka ki itatc. Ekoni e ici orowitico- 
hwatc. Minawatc ki wicamew e nictiritci owitcewakana kirika 
anihi awaca onikihikoriw kitci pe nta witcewikotc, tapickotc tea 
e pitaketeik neta aricapik ka ici miciniritci anihi ickweca. 41 Ki 
otapiniskenew e tea itatc: «Talitha koum!» Wi itemakan anihe: 
«Ickwecic, kit ititin, onicka!» 

42 Tecikotc ki pasiko anahwe ickwecic, e tea pimotetc. Mitato 
acitc niewo tato piponesipan. Aniki ka wapatakik aniheriw ki 
micta kice mamiskateritamok. 43 Aric Cecoc ki itew aka kitci 
witamakaniwonik. Minawatc ki itew: «Mirakw mitcimiriw ke 
mitcik.» 


z 5.35 Mia itemakan: anihi ka nikaniwiritci cota aiamihe mikiwamik omikiwamirik 

Joints otanisa kirika anahweriw ka mitatikoritti 


Nazareth iriniwok aka e tapwerimatcik Cecoca 

(Natawapata kaie Matt 13.53-58; Luc 4.16-30) 

6 ‘Minawatc ki matcaw Cecoc nta ka tacikespan. Nete tea icaw 
otenak ka ki otci matcekitc. Owitcewakana iti witcewikopan. 
2 Aci ka arwepiw kieikarik ki nta kiskinohamakew cota aiamihe 
mikiwamik. Mitcetinaniwonipan neta. Aniki ka taeikewaspan ki 
micta mamiskasitowewok. Itepanak: «Tante ka otinak aniheriw 
ka aitetc? Awiriw ka ki mirikotc aniheriw omiro omitoneriteikan 
acitc kitci micta mata kackitatc! 3 Namaiew a ni anahwe manike 
iriniw, Mari a okosa? Namaiew a ni kaie octesiwawa Cak kaie 
Joses, Jude kirika Simo? Namaiew a ni wir kotakihi ocima ka 
ickweciwiritci ka taeikeritei ota kotenaminak?» Ekoni tea wetci 
aka ki otci wi tapwerimatcik Cecoca. 

4 Aci itikowok: «Awik ka tipatcimotc Kice Manitowa otci, 
kaskina wiec kicterimakaniwiw, tepirak nama otenak ka ki otci 
matcekitc, kaie otcirowemakana nama kicterimiko.» 

5 Nama ki mata kackitaw Cecoc neta otenak, tepirak ki 
icitcitcerictowew atita ka akosiritci e kikehatc. 6a Ki 
mamiskateritam aka e asperimototakotc iriniwa neta otenamik. 


a 6.3 Marie 

Nanicw e iciticohwatc owitcewakana Cecoc 
kitci tipatcimoritci 

(Natawapata kaie Matt 10.5-15; Luc 9.1-6) 

6b Minawatc nete otenaskak ki pa icaw Cecoc e kiskinohamaketc. 
7 Ki wicamew e mitato acitc niciritci owitcewakana. Nanicw 
e taciritci ki iciticohwew kitci pa aitotiskeritci ke itetc, kirika ki 
mamirew tiperitamowiniw kitci ki orowiticohwaritci matci 
awihawiciriw. 8 Kaie minawatc ki itew ohweriw: «Akawir kekocic 
matcewotakw matcaiekwe, matci tepirak oskahon. Akawir 
matceworakw pakwecikan, kaie mackomotai akawir matcewo- 
takw. Nama kaie ki ka pitahenawaw coria kitaripociwak. 9 Ki ka 
piskenawaw kimaskisiniwaw. Akawir aric matcewotakw kotak 
kipapakiwaniwaw, tepirak anihe ka apatcitaiekw.» 

10 Kiapatc itikowok Cecoca: «Takociniekwe otenak, wicami- 
koiekwe mikiwamik kitci nipaiekw, ekota nta peikonok ke ici 
tacikeiekw, nac minawatc kitci matcaiekw. 11 Keep in aric aka ici 
mireritakawe iriniwok otenamiwak kitci tacikeiekw, kekotc ma 
wiec aka ici pamitakoiekwe, ki ka orowinawaw neta otenamiwak. 
Ki ka powiparitanawaw kimaskisiniwaw e mirikosiwok, kitci 
kiskeritakik kecko kekociciriw kitci otitikoteik, aka e mireritci- 
katerik e aitotisketcik.» 

Ani apitc pitoc icipokwatepan mikiwam. Ki takwaw. 


12 Aci matcawok, neta e icatcik ka ki ici iciticohwakaniwitcik 
e nta witamowatcik iriniwa kitci kweskatisiritci. 13 Micta mitcet 
matci awihawica ki orowiticohwewok kaie mitcet ka akosiritci ki 
kikehewok, pimiteriw e apatcitatcik. 

Capatis ka nipahakaniwitc 

(Natawapata kaie Matt 14.1-12; Luc 9.7-9) 

M Aci Okimaw Herode ki petakew kaskina e aitotamiritci Cecoca. 
Aci meka kaskina wiec petakaniwonikopan. Atita iriniwok 
itewakopan: «Capatis na ka ki apitcipatc! Ekoni wetci takonik 
aniheriw tiperitamowiniw Cecoc kitci mata kackitatc!» 

15 Kotakihik itewakopan: «Eli na!» 6 

Kotakihik kiapatc itepanak: «Enko anaha ka nikan tipatcimotc 
Kice Manito otci, mitowi aniki kotakihik weckatc ka ki pe tatcik!» 

16 Ka petak Herode aniheriw e iteritci, aci itew: «Capatis na ka ki 
iteiapan kitci kickikwekohakaniwitc, ki aric apitcipaw.» 1718 Tapwe 
sani ki itekopan anahwe Herode kitci makonakaniwiritci Capatisa, 
kitci takopitakaniwiritci, minawatc tea kitci kipohwakaniwiritci. 
Wetci ki totamokopanen aniheriw Herode, osam kitci mirerita- 
mihatc otiskwema, Herodiade ka icinikasoritci. Anahwe iskwew, 
enkweriw ka ki okomirispan Pirip, Herode octesa. Peikon ki 
nipowiwok anahwe Herode kirika Herodiade. Mocak meka ki 


6 6.15 Elie 

itikopan anahwe Herode Capatisa: «Nama actew kitci otapinimatc 
kictes okoma.» 19 Mictahi tea cikerimekopan anahwe Heriodiade 
anihi Capatisa. Wi itekopan kitci nipahakaniwiritci, nama aric ki 
totamopan, osam anihi Herode aka e ki otci naheritamiritci. 

20 Anahwe Herode koctepan Capatisa e kiskeritakipan icikowisk 
e itatisiritci kaie e kitcitwawisiritci. Nanakatcihepan tea. E nato- 
towaspan e kakeskweritci, wanimikokopan ko anahwe okimaw. 
Mireritamokopan aric peikon e natotowatc. 

21 Aci peikwaw e kieikarik, mia ka tipickak Herode, ki otcitci- 
pariniw anihi otiskwema wiec kitci totamiritci. Mekwata Herode 
ki ocitapan kitci makocaniwonik otirinima otci: anahweriw ka 
witcihikotc ko e tiperitak, acitc anahweriw ka tiperimaritci 
cimakaniciriw, acitc kotakihi iriniwa ka kicteritakosiritci neta 
Galilee askik. 22 Mekwata e makocaniwonik, aci pe pitakeriw 
Herodiade otanisa neta e ici cipewatikarik. Ki nimiw anahwe 
ickwecic. Ki micta mireritamihew Heroda kirika kotakihi ka ki 
wicamakaniwiritci. Aci itiko okimawa anahwe ickwecic: 

«Kaskina ke ici nataweritamowiin ki ka miritin.» 

23 Kirika itew e nespi tapwetc: «Tapwe ki ka miritin ke ici 
nataweritaman, misawatc apita ka ici tiperitaman, 
nataweritamowiine . » 

24 Ekoni e ici orowitc anahwe ickwecic e tea itatc okawiwa: 
«Kekwan ke ici nataweritamowak?» 

Aci itiko: «Capatis octikwan.» 

25 Ekoni minawatc ka ici nta pitakepatatc anahwe ickwecic, e tea 
nta witamowatc okimawa ka ici nataweritak: «Capatis octikwan ni 
nataweritamwan teeikote kitci pe miriin, orakanik tea kitci 
acterik.» 

26 Micta kackeritam anahwe okimaw. Nama aric ki nakanamo- 
wew ani e ici nataweritamakotc, osam e ki nespi tapwetc 
e petakotc anihi ka ki wicamatc. 27 Tecikotc ki iciticohwew peikw 
ocimakanicima kitci petaritci Capatisa octikwaniriw. Ki icaw 
anahwe cimakanic neta kipohotowokamokok e tea kickikwekohatc 
Capatisa. 28 Minawatc ki iciwotamowew anihi ickweca Capatisa 
octikwaniriw, orakanik e ki actatc, e miratc. Anahwe tea ickwecic 
ki mirew anihi okawiwa. 29 Ka petaketeik Capatis owitcewakana ka 
ki isparinik, ki pe natcipatawok owiawiriw e nta nahikakik 
mitikowoeik. 

Niaranwaw kice mitato mitina iriniwa (5000) 

e acamatc Cecoc 

(Natawapata kaie Matt 14.13-21; Luc 9.10-17; Jean 6.1-14) 

30 Aci ki pe kiweriwa Cecoc otarotakana/ e pe natawapamikotc 
neta ka ici taciketc. Witamako kaskina ka ki ici aitotamiritci kaie 
ka ki ici kiskinohamakeritci. 31 Mekwata micta mitcetipanak 
iriniwok. Atita pe takocinopanak, atita matcapanak. Nama tea 
ickwa aikewok Cecoc kirika owitcewakana kitci ki mitcisotcik. 
Ekoni wetci itatc: «Petcimotekw, ki ka nantowapatenano wiec 
ke ki ici arwepiekw.» 32 Ekoni tea e ici positeik micta tcimanik, 
wireikewaw e nta nantowapatakik ke ici arwepiteik. 

33 Aric mitcet iriniwok ki wapamewok e matcehoritci, e nisito- 
winowateik. Kaskina wiec otenaskak otcipatawok, wirctamiwaw 
e takoeikik e motci moteteik neta ka ici icawaspan Cecoc kirika 
owitcewakana. 34 Ka kapatc Cecoc tcimanik, aci wapamew e micta 
mitcetinaniwonik. Ki micta kitimakerimew anahweriw iriniwa, osam 
kekat mia e iterimatc mia maritcenicak aka e tateik ka nanakatcihi- 
koteik. Ekoni e ici iti kiskinohamowatc mitcet kekociciriw. 35 Aci 
akwaskowariw ka pe natawapamikotc owitcewakana e tea itikotc: 
«Aci iti otakocin ota ka ici taeikeikw. Nama takon kekwan ota. 
^Matceticohwik aniki iriniwok kitci icatcik kitikan askik kaie 
otenaeik pecotcik ka takoki, mitcimiriw kitci ki natcipatatcik.» 


c 6.30 Kekotc: onapotema 

37 Aci itikowok Cecoca: «Kirawaw tipirawe nta acamakw.» 

Aci kokwetcimewok: «Ki nataweriten a ninan kitci nta otapina- 
kitc pakwecikan, nicwaw mitato mitina (200) coriawapiskw tea 
kitci tcakinamak kitci ki mitcisotcik?» d 

38 Aci itikowok Cecoca: «Tan e tacitcik kipakwecikanimiwaw? 
Kotci nta kiskeritamokw.» 

Ka ickwa nta kiskeritakik, aci itewok Cecoca: «Niaraniwok 
pakweeikanak, kaie niciwok namesak.» 

39 Minawatc itew Cecoc owitcewakana papikan kitci apiharitci 
iriniwa ka taeikerispana neta mackocik. 40 Atita niarano mitina (50) 
tacipanak, atita kaie mitato mitina (100). 41 Minawatc Cecoc ki 
otapinew anihi niaran pakweeikana acitc niew namesa. Ki itapiw 
icpimik. Mikwetc ki itew Kice Manitowa. Ki pakwepitew pakweei- 
kana. Ki mamirew owitcewakana kitci mamiraritci anahweriw 
iriniwa. Peikon kaie ka ki totowatc namesa. Kaskina kiapatc ki 
papakitinakaniwiriwa. 42 Kaskina nta e tacitcik ki mitcisowok. Ki 
miro tipipariwok. 43 Aniki Cecoc owitcewakana ki mawotcitawok ka 
ki ickonikaterik mitcimiriw. Mitato acitc niew ki mockinetawok 
pakitenakaniw. e 44 Aniki iriniwok ka ki mowateik pakweeikana, 
niaranwaw kice mitato mitina (5000) ki taciwakopan. 

Okitc nipik sakihikanik e pimotetc Cecoc 

(Natawapata kaie Matt 14.22-33; Jean 6.15-21 ) 

45 Minawatc Cecoc ki itew kaskina owitcewakana kitci posiritci 
tcimanik, wirctamiwaw kitci acohakik sakihikaniw epwamoci wir, 
nta tea itekera Bethsaida otenak kitci ici acohakik, wir tea apitc 
Cecoc kitci itatc anihi micta mitcet iriniwa ka ki acamakaniwiritci 
kitci kiweritci. 46 Ka ickwa nakatikoteik kaskina anihi iriniwa, ki 
matcaw Cecoc, matinaeik e nta aiamihatc. 47 Tepiskarik kiapatc 
tetawakamik sakihikanik nokoniw otcimaniwaw owitcewakana. 
Wircike tea Cecoc taeikew rarewak. 48 Aci wapamew mictahi 
e arimikeritci kitci ki mickaritci, osam e nakahacinik e rotinik. 
Minawatc epwamoci pe wapanik, kiapatc e tipiskarik, iti natawa- 
pamew owitcewakana, okitc nipik e pimotetc. Aci kaie kekat iti 
wimackowew. 

49 Aric ka wapamateik e pimoteritci okitc nipik, ki iteritamok 
e amotisoteik. Ki micta nanotakosiwok. 50 Kaskina meka e tacitcik 


d 6.37 Ani apitc tepirak peikowapiskw kanewikopan iriniw tato kickwa ka otamirotc. 
e 6.43 Kekotc: mackoci orakaniw, otapi orakan 

wapamepanak. Ki micta sekisiwok. Tecikotc aric aimihew Cecoc, 
e itatc, «Sokitehekw! Nin ni! Akawir sekisikw!» 

51 Minawatc ki witci posimew owitcewakana. Ekoni ka actero- 
werik. Ki micta kice mamiskateritamok. 52 Nama meka apitc moci 
ki otci nisitotamok ka ki mata kackitaritci Cecoca, anahweriw 
pakwecikana ka ki micta mitcetiharitci. Nama meka kackitawok 
kitci kanaweritakik omitoneritcikaniwak. 

Cecoc e kikehatc ka akosiritci Genesareth askik itekera 

(Natawapata kaie Matt 14.34-36) 

53 Sakihikaniw e ki acohakik Cecoc kirika owitcewakana, aci 
e macakatcik, seskipitamok otcimaniwaw neta Genesareth askik 
itekera. 54 Kotc ka ickwa kapatcik tcimanik, mitcet iriniwok ki 
nisitowinowewok Cecoca. 5S Kaskina wiec otaskiwak aispatawok 
e nta natcipahatcik otakosikaniwawa, e tetaskonatcik, e tea ici- 
wotowateik Cecoca kotc wiec e ici petaketeik nte e ici tacikeritci. 
“Kaskina wiec ka iti icatc Cecoc otenaeik, otenaskak, kaie kitikan 
askik, mitcet iriniwok pe nta arewok ka akosiritci nta ko ka ici 
mawotcihitonaniwonik, e tea pakoserimateik Cecoca kitci pakitina- 
miritci kirike nitek okapotowanik kitci takinamiritci anahweriw 
otakosikaniwawa. Kaskina tea ka ki takinateik ki kikewok. 

Iriniwok ka ki ici kiskinohamakoteik okice omocomiwawa 

(Natawapata kaie Matt 15.1-9) 

7 'Pharisien iriniwok kirika atita ka kiskinohamaketeik 
cota aiamihe irakonikewiniw ki mawotcihitowok waska 
Cecoca e ici apiritci. Jerusalem otenak ki ototewakopan. 2 Aci 
witamok e ki nanakatcitatcik ohweriw, atita Cecoca owitcewa- 
kaniw e mitcisoritci aka wirowatc e ki otci kasitcitceritci 
wewerita, kotc e itacterik cota aiamihe irakonikewinik kitci 
toteikaterik. Iterimewok, ometcitciriwa cota aiamihewinik itekera. 

3 Tapwe meka ekoni e itotisketeik aniki Pharisien iriniwok kaie 
kaskina kotakihik cota iriniwok. Sapitamok ka ki ici kiskinohama- 
koteik okice omocomiwawa: Nama mitcisowok patoc wewerita 
e kasitcitcetcik. 4 Kaie nte e ototeteik ka ki ici atawaniwonik, nama 
mitcisowok patoc wewerita e kasitcitcetcik. Mitcet kotakeriw 
nosanetawakopan weekate ka ki pe toteikaterik, mitowiriw ohweriw: 
wewerita kitci toteikatek e kisisipatakaniwoki minikwakana, micta 
opotaia, askikok ka piwapiskowiteik acitc nipakanatikwa./ 


/7.4 Ekota nta ka ici mackocikik e mitcisotcik. 

E kasitcitcaniwok, kotc e itactek 
cota aiamihe irakonikewinik kitci totcikatek 


s Aniki Pharisien iriniwok kirika ka kiskinohamaketcik cota 
aiamihe irakonikewiniw kokwetcimewok Cecoca: «Kekwariw 
wetci aka sapitakik kiwitcewakanak aniheriw kiskinohamake- 
winiw ka ki pe totakik weckatc kikice kimocominapanak? 
Kekwariw wetci mitcisowaketcik otcitciwaw, e ometcitcitcetcik 
cota aiamihe irakonikewinik itekera?» 

6 Aci itikowok Cecoca: «Tapwekopan Esaie, anahwe weckatc ka 
ki nikan tipatcimotc Kice Manitowa otci, e arimomitakopanen 
kirawaw ka miro iriniwikasoiekw, e ki masinahak: 

‘Ki itew Kice Manito, 

ni kicterimikok iriniwok e ititakositcik e arimwetcik, 
aric otehiwak nama ni kicterimikok. 

7 Nama wiec irapataniw e nipiskoctowitcik. 

Aniheriw meka ka ici kiskinohamaketcik iriniwok 
wirawaw itekasowok, «Kice Manito ni okiskinohamakewin».’ » 

Esaie 29.13 

8 Aci kiapatc itew Cecoc: «Ki pakiteritamwanawaw Kice Manito 
otirakonikewin, tepirak e wi nosanetaiekw aniheriw iriniwok ka 
iteritakik kitci ici kicteritcikaterik e pimatisinaniwonik.» 

9 Minawatc kiapatc itew: «Kit iteritenawaw mirwacin ka 
totamekw e wepinamekw Kice Manito otirakonikewin, kirawaw 
tea ka ici kicteritamekw kitci ici matisinaniwok kitci apatcitaiekw. 

10 Moise ki itew: 

‘Kicterimi kotawi kaie kikawi.’ 

Exode 20.12; Deuteronome 5.16 

Kaie ohweriw: 

‘Anahwe ka marerimatc otawiwa kekotc okawiwa, 
acteriw kitci nipahakaniwitc.’ 

Exode 21.17 

n Aric kirawaw ki kiskinohamakanawaw aka arimatc kitci witci- 
hatc awik onikihikwa e kitimakisiritci, kecpin e itatc, ‘Nama ki ka 
ki witcihitinawaw. Aci meka nit ickwa nespi tapwan kitci aiamihe 
pakitinikeian Kice Manito otci, anihe ke ki miritakokipan.’ 
12 Iteritamotake, ‘Nama aci arimatc ni ka witcihawok notawi kaie 
nikawi.’ Ki pakitinawaw kitci tapweritak aniheriw. 13 Ani 
e totamekw, ki pikotawanawaw Kice Manito otitewin, ani 
e ici kiskinohamakeiekw. Nipara kotak kekocic ki totenawaw 
mitowi anihe kitci ki otci onicinikik iriniwok.» 

Anihe ke ki ometcickakoikw kitcitcakocinak itekera 

(Natawapata kaie Matt 15.10-20) 

14 Minawatc Cecoc ki wicamew iriniwa nte e micta mitcetiritci, 
e tea itatc: «Kaskina natotaeikw ohwe ke iteian, kitci miro nisito- 
tamekw: ,5 Nama ometcickako otcitcakocik iriniw tepirak e ki 
miteik kekociciriw.s Tepirak otehik ka orowiparinik, enkweriw ka 
ometcickakotc. h [ 16 Wewerita natotamokw ohwe, kirawaw ka 
kackitaiekw kitci nisitotamekw.]»' 

17 Ka ickwa nakatatc Cecoc nta iriniwa, ki pitakew mikiwamik. Ki 
pe natawapamiko owitcewakana e kokwetcimikotc aniheriw ka wi 
itespan. 18 Aci itew: «Kaie kirawaw a, nama ki kackitanawaw kitci 
nisitotamekw? Nama a ni ki nisitotenawaw, awik e miteik 
kekociciriw, nama ometcickako aniheriw, otcitcakocik itekeraj 
,9 Nama meka otehik pitakepariniw, aric omisitak, minawatc tea pe 
orowipariniw.» Aniheriw ka itetc Cecoc, witamopan matci kaskina 
mitcimiriw kitci ki mitcinaniwonik. fc 

20 Kiapatc ki itew: «Aniheriw ka orowiparinik e maratanik iriniw 
otehik, enkweriw ka ometcickakotc otcitcakocik itekera. 21 Otehik 


g7. 15 Wi itemakanotake: Nama iterimiko Kice Manitowa «ometciw» aniheriw otci. 
h 7.15,20 Kekotc: enkweriw ka otci iterimikotc Kice Manitowa «ometciw» 
i 7.16 Mia itemakan: «Wewerita natotamokw, kecpin takonokwen kitokawaw.» 
j 7.18 Kekotc: namaieriw aniheriw ka otci iterimikotc Kice Manitoa «ometciw» 
k 7.19 Itasinateriw meka otaiamihe irakonikewiniwak cota iriniwok aka kitci miteikik atita 
mitcimiriw. 

meka, ekota e otciparinik e matci iteritak. Ekota tea minawatc 
e otciparinik e matci matisitc, kaie e kimotitc, e manohotc, 

22 e paeikwatisite,' kaie e nataweritak kitci tatak e ici tatamiritci 
owitc iriniwa. Ekota kaie ka otciparinik awik e matcitwatc, 
e wecimiwetc, e matceritikositc, e asawokeritak, e mareritciketc, 
e sasekatc, kaie e kiwockweritak. 23 Kaskina anihi matci kekocica, 
otehik orowipariniw iriniw. Ekota tea wetci ometcickakotc 
otcitcakocik itekera.» m 

Cecoc e tapwerimikotc iskwewa kotak askik e otciritci 

(Natawapata kaie Matt 15.21-28) 

24 Aci neta matcaw Cecoc, nete itekera e icatc pecotcik otenariw 
ka ici takonik, Tyr ka icinikaterik. Peikw mikiwamik ki pitakew. 

Ki nataweritam aka kitci kiskeritakonik e taciketc neta, peikon 
aric ki petakaniwoniw. 

25 Tapan nta peikw iskwew, otanisa e ki pitcickakoritci matci 
awihawiciriw. Ki petakew e arimomakaniwiritci Cecoca. Ki tea 
natawapamew e nipiskoparictowatc. 26 Kotak askik ki oteikopan 
anahwe iskwew, Phenicie askik, Syrie askik itekera. Aci ki pako- 
serimew Cecoca kitci orowiticohwaritci anihi matci awihawiriw, 
otanisa ka ki pitcickakoritci. 27 Aci itew Cecoc: «Pakitinakw awacak 
wirctamiwaw kitci mitcisotcik kitci tipipariteik. Nama meka 
mirwaciniw e maskamakaniwiteik omitcimimiwaw, atimwa tea 
kitci ici wepinamowakani wiritci . » n 

28 Aci itiko anihi iskwewa: «Tapwe, Okimaw, aric wawatc atimok 
kaie wirawaw mitciwok cipa mitcisowakanik mitcimiriw, awaca 
ka ki kitickinamiritci.» 

29 Aci itiko Cecoca: «Ekoni ici kiwe. Osam ani e ki ici naskamoin, 
aci ickwa orowiriw matci awihawica kitanisik.» 

30 Ekoni ka ici kiwetc omikiwamik. Ki tea wapamew onitcanica 
e miciniritci nipakanatikok. Aci tapwe ki ickwa orowiripan anihi 
matci awihawica. 

Iriniw ka kipitetc kaie aka e arimwetc e kikehakaniwitc 

31 Aci matcaw Cecoc nta Tyr otenak. Nte ki icaw Sidon otenak. 
Minawatc nte ki ici pe kiwew Galilee sakihikanik, e capotoweckak 


l 7.22 Wi itemakan anihe: e weeimate okoma kekotc ma onapema 
m 7.23 Kekotc: ka otci iterimikotc Kice Manitowa «ometciw» 
n 7.27 Arimotamotake ota Cecoc e ki mirakaniwitc wirctamiwaw cota iriniwa kitci 
witcihatc. 

aniheriw askiriw, Mitato Otenaw ka icinikaterik. 32 Ki pe iciwoto- 
wakaniwiw peikw iriniwa ka kipiteritci aka kaie tapwe e nitawe- 
ritci. Ki tea itakaniwiw Cecoc kitci icitcitcerictowatc kitci kikeritci. 
“Aci iciworew Cecoc anihi iriniwa, wireikewaw kitci taeiketeik. 

Ki icitcitcectaw otokarik. Minawatc ki takitotowew osikowinapo 
oterinirik. 34 Minawatc ki icpapiw wakwek e racitamotc kirika 
e itatc anihi iriniwa: «Effta.» (Aniheriw ka itetc, wi itemakaniw 
arameen arimwewinik: Cena.) 


35 Tecikotc ki iti miro petam anahwe iriniw kaie wewerita ki iti 
kackitaw e arimwetc. Aci miro nisitotakosiw. 36 Ki itikowok Cecoca 
aniki iriniwok nta ka taeikewaspan aka kitci pamatisoketeik. 

Aric kirawe e oteinehokoteik, kirawe kiapatc pamatisokewok. 
37 Micta kice mamiskateritamok. Itewok: «Kaskina ka aitotak, 
kaskina micta mirwaciniw! Wawatc totam kitci petamiritci ka 
kipiteritci kaie aka ka kackitaritci ka arimweritci kitci miro 
nisitotakosiritci ! » 


Newaw kice mitato mitina (4000) iriniwa e acamatc Cecoc 

(Natawapata kaie Matt 15.32-39) 

8 'Ani apitc kiapatc micta mitcet iriniwok ki mawotcihitowok 
neta ka ici kiskinohamakespan Cecoc. Nac nama otci takoniw 
ke miteikik aniki iriniwok. Aci Cecoc wicamew owitcewakana 
e itatc: 2 «Ni kitimakerimawok aniki iriniwok. Aci meka nicto 
kickwa esko pe taeikemiteik ota. Nama tea aci takoniw ke 
miteikik. 3 Kecpin kiweticohwake aka e mitcisotcik, kata iti 
pakicinok meskanak e kiweteik. Warawik meka ki pe ototewok.» 

4 Itiko anahweriw owitcewakana: «Tante tea ke ki otinamak 
mitcim kitci acamakitcik ni e tacitcik iriniwok, aka tea e takok 
ota kekocic?» 

5 Kokwetcimew Cecoc e itatc: «Tan e tacitcik kipakweeikanimi- 
wawok?»° 

«Nicowaso (7) taciwok,» itewok. 

6 Aci Cecoc itew anihi iriniwa e micta mitcetiritci kitci aipiritci 
moteik. Minawatc ki otapinew anahweriw e nicowatciritci pakwe- 
cikana. Mikwetc ki itew Kice Manitowa. Ki pakwepitew. Ki mirew 
owitcewakana kitci mamiraritci kaskina anihi iriniwa. Ki tea 
papakitineriwa. 7 Atita namesa kirika taripana. Mikwetc ki itew 
kiapatc Kice Manitowa, kirika ki itew owitcewakana kitci 


o 8.5 Kekotc: tcipaw 

papakitinaritci. 8 Tato nta e tacitcik ki mitcisowok aniki iriniwok, 
kaie ki miro tipipariwok. Ka ickwa mitcisonaniwonik, Cecoc 
owitcewakana ki mawotcitawok kiapatc nicowaso pakitenakaniw" 
e mockinerik mitcimiriw e ickoparinik. 9 Aniki iriniwok ka ki 
mitcisotcik, wiec newaw kice mitato mitina (4000) taciwakopan. 
Minawatc Cecoc ki itew anahweriw iriniwa kitci kiweritci. 10 Ki 
posiw tcimanik kirika owitcewakana, nete e icatcik Dalmanoutha 
askik itekera.q 

Pharisien iriniwok e nataweritamowatcik Cecoca 

kitci mata kackitaritci 

(Natawapata kaie Matt 16.1-4) 

11 Minawatc Pharisien iriniwok ki pe takocinok. Ekoni e iti 
aimihitotcik kirika Cecoca. Wi paciworewakopan Cecoca arotc 
kitci iteritci, kitci ki tea takonik ke ki otci itactahorakaniwiritci/ 
Ekoni tea e ici nataweritamowatcik kitci mata kackitaritci, kitci 
tea wapatahikoteik e apitc ma tapwe Kice Manitowa ki miriko- 
kwen aniheriw e ici kackitatc. ,2 Ki micta iskotamo Cecoc e itetc: 
«Kekwariw wetci micta nataweritakik anotc iriniwok kitci mata 
kackitaniwonik? Tapwe ohwe ka ititakok, nama kata 
mirakaniwiwok kitci wapatakik aniheriw. » 

13 Minawatc ki nakatew anahweriw iriniwa. Ki posiw tcimanik 
e acohak, akam sakihikanik e icatc. 

Ociwockitcitcikaniwaw Pharisien iriniwok kirika Herode 

(Natawapata kaie Matt 16.5-12) 

14 Ki onikepanak aniki Cecoc owitcewakana kitci matcewotatcik 
mitcimiriw otcimaniwak. Tepirak peikociriw pakweeikana. 15 Aci 
itikowok Cecoca: «Aiekwamisikw! Nanakatcihitisokw aka kitci 
apatcihimekw ociwockitcitcikaniwaw Pharisien iriniwok, kaie 
okimaw Herode anihi!» 

16 Aititowok Cecoc owitcewakana: «Pot wetci aitetc aniheriw, 
osam aka e opakwecikanimiikw.» 

17 Kiskerimew Cecoc ani e aiteritamiritci. Aci kokwetcimew: 
«Kekwan wetci iteiekw ‘osam aka e opakwecikanimiikw’? Nama 
ani moci ki nisitotenawaw? Nama a ni ki kackitanawaw kitci 


p 8.8 Kekotc: mackoci orakaniw, otapi orakaniw 
q 8.10 Nama kiskeritakon tante mia e ici takok anihe aski. 

r 8.11 Kata takoniw meka kitci itactahorakaniwitc, keepin pitoc itete kirika cota aiamihe 
irakonikewiniw. 

mamitoneritamekw? 18 Takon kickicikowaw. Nama a tea 
ki wapatenawaw? Takon kaie kitokawaw. Peikon a nama ki 
petenawaw? Aci kotc kit ickwa onikanawaw, 19 ka pakwepitakik 
niaran pakweeikanak, aniki otci iriniwok niaranaw kice mitato 
mitina (5000) ka ki tacitcik, tan tato ka ki mawotcitaiekw 
pakitenakan 5 e mockinek nta mitcim e ki ickoparik?» 

«Mitato acitc nicw,» itiko owitcewakana. 

20 «Minawatc aniki nicowaso (7) pakweeikana ka pakwepitakik, 
aniki otci iriniwok newaw kice mitato mitina (4000) ka ki tacitcik, 
tan tato ka ki mawotcitaiekw pakitenakan e mockinek nta mitcim 
e ki ickoparik?» 

«Nicowaso,» itiko owitcewakana. 

21 Aci minawatc itikowok Cecoca: «Nama a tea kiapatc ki 
nisitotenawaw anihe ka aiarimotamapan?» 

Bethsaida otenaeik e kikehakaniwitc iriniw aka ka wapitc 

22 Aci takocinok Bethsaida otenaeik. Iciwotowakaniwiw neta 
Cecoc iriniwa aka ka wapiritci, e tea pakoserimikotc tepirak kitci 
takinatc kitci kikehatc. 23 Aci otapineskenew Cecoc anihi aka ka 
wapiritci. Nte tea iciworew nakewar otenaeik. Minawatc ki 
actamowew osikowinapo' ockicikorik anihi iriniwa. Ki 
icitcitcerictowew e tea kokwetcimatc: «Ki wapaten a kekocic?» 

24 Itapiw anahwe aka ka wapitc e tea itetc: «Ni wapamawok 
iriniwok kekat mitowi mictikok e aieinakositeik, aric pamotewok 
ni.» 

25 Kiapatc icitcitcerictowew Cecoc anihi iriniwa ockicikorik. 
Tipickotc nikanik itapiriw. Ekoni e kikeritci. Aci kaskina micta 
miro wapatamiriw. 26 Kiweticohwew tea Cecoc omikiwamirik e tea 
itatc: «Akawir ica neta otenaeik. » 

Pien e witak tan e iterimatc Cecoca 

(Natawapata kaie Matt 16.13-20; Luc 9.18-21) 

27 Minawatc ki matcawok Cecoc kirika owitcewakana, neta 
e icatcik otenaciskarik, pecotcik ka ici takonik aniheriw otenariw 
Cesaree de Philippe ka icinikaterik. Mekwata e pimoteteik, aci 
kokwetcimew Cecoc: «Tan e iteteik iriniwok e arimomitcik?» 


s 8.19 Kekotc: mackoci orakan, otapi orakan 
1 8.23 Kekotc: otiskowinapo 

28 Itiko owitcewakana: «Atita itewok, ‘Capatis anahwa.’ 

Kotakihik, ‘Eli.’ Kotakihik kiapatc itewok, ‘Peikw weckatc ka nikan 
tipatcimospan.’ » 

29 «Aric kirawaw,» itikowok Cecoca: «Tan e iteiekw e arimomiekw?» 

Pien itew: «Kir, Kice Manito ka ki itespan kitci pe iciticohwatc!» 

30 Aci itew Cecoc anahweriw owitcewakana aka awiriw kitci 
arimotamowaritci. 

E witak Cecoc ke iciwepasitc 

(Natawapata kaie Matt 16.21-28; Luc 9.22-27) 

31 Minawatc Cecoc iti kiskinohamowew owitcewakana, e itatc: 
«Actew Iriniw Okosa u kitci micta nekatcitatc. Cota aiamihe 
okimawok v acitc aniki ka tiperimatcik cota mekotewokorewa kaie 
ka kiskinohamaketcik cota aiamihe irakonikewiniw, kaskina kata 
wepakonewok. Kata nipahakaniwiw. Minawatc ickwa nicto 
kickokarike kata apitcipaw.» 

32 Wewerita ki witamowew aniheriw kitci miro nisitotamiritci. 
Aci tipan ki iciworiko Piena, wircikewaw kitci arimwetcik. 
Kaketin ki aimihiko Cecoc aniheriw e ki itetc. 33 Aric kiwekapo- 
wiw Cecoc e kanawapamatc anihi kotakihi owitcewakana, e itatc 
anihi Piena, kaketin e aimihatc: «Matca, matca, Satan, » itew 
Cecoc, «Nama mia Kice Manito kit iteriten, aric tepirak mia 
iriniwok!» 

34 Minawatc Cecoc ki wicamew anihi iriniwa e mitcetiritci kirika 
owitcewakana kitci pe natotakotc, e itatc: «Kecpin awik wi 
nosanehwite, kata ponitaw e mamitonerimitisotc. Acteriw kitci 
miworatc otcipaiatikoma kaie kitci nosanehwite. 35 Anahwe meka 
tepirak ka wi kanaweritak ota askik opimatisiwin, kata onitaw. 
Aric anahwe ke pakitinak opimatisiwin nin e nosanehwite, kirika 
miro tipatcimowiniw otci, nespitc kata kanaweritam. 36 Ceckwat 
awik kata tatamopan kaskina kekociciriw ota askik, keepin wir 
tipirawe onicimitisote. 37 Kecpin awik onitate opimatisiwin,*' 
takoniw a kekociciriw ke ki meckotc miriwetc, kitci ki pe kiwe 
mirakaniwitc aniheriw opimatisiwin?*' Nama! 38 Anotc nama orina 
wi nosanehwakaniwiw Kice Manito. Matci itatisiwin wi nosane- 
takaniwon. Keepin awik akatcihite nin kirika nititewiniw, kata 


u 8.31 Arimomitiso ota Cecoc. 
v 8.31 Ka nikaniwiteik cota aiamihewinik itekera 
w 8.37 Kekotc: otcitcakoca 

akatcihiko kaie wir Iriniw Okosa* minawatc pe takociniritena 
Otawiriw okicteritakosiwinirik, Kice Manito otacerima kitci pe 
witcewikoritci.» 

9 1 «Tapwe oh we ka witamatakok, atita nta e taciekw nama 
tecikotc kata nipowok, patoc ickwa wapatakawe Kice Manito 
Okimawiniw e takociparinik e micta mackowisimakanik.» 

Keskat pitoc e iti icinakositc Cecoc 

(Natawapata kaie Matt 17.1-13; Luc 9.28-36) 

2 Minawatc nikotwaso kickwa e ickwa itetc aniheriw, aci matcaw 
Cecoc. Nieto owitcewakana ki wicamew, Pien, Cak kirika Jean. 
Nete ki icawok matinak e micta iepatinarik. Wircikewaw nete ki 
taeikewok. Kek pitoc iti icinakosiw Cecoc. 3 Iti micta wapariw 
owikasima, mia kon. E apitc wasiterik, nama awik ota askik kata 
kackitapan ani kitci ki asitci wapekahak wikasiriw. 4 Kek wapa- 
mewok niew iriniwa, Eli kirika Molse ka icinikasoritci/ e taci 
aimihitoteik kirika Cecoca. 5 Aci itew anahwe Pien Cecoca: 
«Okimaw, mirwacin e taeikeikw ota kirano. Ni ka orekahenan 



Micta pitoc e iti icinakositc Cecoc 


x 8.38 Arimomitiso ota Cecoc. 

y 9.4 Weckatc ki pimatisiwakopan e nikan tipatcimowakopanen Kice Manito otci. 

nicto rakasimonikiwam, peikw kir otci, kotak tea Moise otci, 
minawatc anihe kotak Eli otci!» 

6 Ekoni ka itetc Pien, aric nama tapwe kiskeritamopan aniheriw 
ka itetc. Sekisipanak meka kaskina e tacitcik. 7 Aci pe nokon osko. 
Tekaci ki karikowok. Kek petakon e otci arimwaniwok, e itwani- 
wok: «Enko ohwa nikosis e micta sakihak. Natotowakw!» 

8 Aci itapiwok aniki Cecoc owitcewakana. Wapatamok aka aci 
e nokosiritci anahweriw Eli kirika Moise, aci tea neta e peikoka- 
powiritci Cecoca. 

9 E iti nitcitciwetcik Cecoc kirika owitcewakana, aci itew: «Aka 
awik atisokakw anihe ka ki ici wapatamekw, patoc ickwa 
apitcipate Iriniw Okosa.» z 

10 Nama tea ki otci pamatisokewok, aric kokwetcimitowakopan: 
«Tan wa itemakanik aniheriw ka itetc, kitci apitcipaniwonik?» 

11 Minawatc kokwetcimewok Cecoca: «Kekwariw wetci iteteik 
aniki ka kiskinohamaketeik cota aiamihe irakonikewiniw wirctam 
anihi Eli kitci pe icaritci?» 

12a Itikowok Cecoca: «Tapwe wirata wirctam kata pe icaw Eli kitci 
pe nta weeitate kaskina ka matciparinik, mia ocki kitci iterita- 
konik. 13 Aci aric ki ickwa pe takocin anaha Eli. Mitcet iriniwok 
ki aitotowewok ka ki aiteritakik, kotc e itacterik Kice Manito 
Omasinahikanik. 12b Ekoni peikon ke ici nekatcitatc Iriniw Okosa 2 
kirika kata wepakonakaniwiw, kotc ka masinaterik Kice Manito 
Omasinahikanik. » 

Ockinikicica e kikehatc Cecoc, 
matci awihawiciriw e ki pitciteheckakoritci 

(Natawapata kaie Matt 17.14-21; Luc 9.37-43a) 

14 Tekocikik nete ka ici taeikeritei anihi kotakihi owitcewakana 
Cecoc, wapatamok e micta mitcetinaniwonik waska e ici taeike- 
ritci. Tawok kaie atita iriniwok ka kiskinohamaketeik cota aiamihe 
irakonikewiniw, e taci kikamitoteik kirika Cecoc owitcewakana. 
,s Kotc e wapamateik Cecoca, micta kockopariwok. Mowinitewok 
e wi arimikowateik. 16 Aci Cecoc kokwetcimew owitcewakana: 
«Kekwan ka arimotamekw kirika aniki kiskinohamake iriniwok 
e kikamitoiekw?» 


z 9.9,12b Arimomitiso ota Cecoc. 

17 Peikw neta otci arimwew iriniw taci e micta mitcetinaniwonik: 
«Okimaw, ni ki pe iciworaw nikosis kir otci, osam e ki pitcite- 
heckakotc matci awihawica. Nama tea ki arimwew. 18 Tatwaw 
e maeikakote anihi matci awihawica, wepicimiko moteik e micta 
pictewotamotc. Kakiceapitecin acitc e micta tcitowaskositc, 
kaskina e itikititc. Ni ki tea nataweritamowawok kiwitcewakanak 
kitci orowiticohwatcik anihi matci awihawica, nama aric 
kackihewok.» 

19 Aci itikowok Cecoca: «Wesa kirawaw, aka ka asperimo- 
totowiekw! Tan irikik ke actek kitci witci taeikemitakok? Tan 
kaie irikik ke actek kitci witcihitakok? Pecowakw anahwe 
ockinikicic.» 

20 Ekoni e ici iciwotowakaniwitc Cecoc anihi ockinikicica. 
Anahwe matci awihawic, kotc e wapamatc Cecoca, ki micta 
aiatciparihew anihi ockinikicica. Ekoni e ici pakiciniritci moteik 
e kwekwetipiparihoritci. Micta pictewotamoriw. 21 Aci kokwe- 
tcimew Cecoc anihi otatamiriw ockinikicica: «Tan apitc esko 
aniheriw icinakositc?» 

Itew anahwe iriniw: «Kotc e iti awaciwitc. 22 Mitcetwaw ki kotci 
nipahiko anihi matci awihawica, e matcicte wepinikotc kekotc 
e pakope wepinikotc. Kitimakerimicinan kirika witcihicinan, 
keckitawonen.» 

23 Itew Cecoc. «Kit icin, ‘keckitawonen’. Kaskina meka kekoci- 
ciriw kackitaw anahwe ka tapwerimatc Kice Manitowa.» a 

24 Kek tepwew anahwe iriniw e tea itetc: «Ni tapweriten ni 
wirata. Witcihici aric, nit arimisin meka kitci tipi tapweritaman!» 

25 Cecoc wapamew iriniwa e micta mitcetiritci e pe nta mipata- 
ritci. Ekoni e ici iti tepwatatc anihi matci awihawica e itatc: «Kir 
matci awihawic ka totaman kitci kipitaniwok kirika aka kitci 
arimwaniwok. Kit ititin kitci orowiin neta ockinikicicik. Akawir 
minawatc wiskat pi take neta!» 

26 Ekoni ka ici micta nanotakositc anahwe matci awihawic. 
Kaketin aiatciparihew anihi ockinikicica, e tea orowitc. Anahwe 
ockinikicic, mia e nipotc icinakosiw. Kaskina awik itew: «Nipo ni 
anahwe !» 27 Aric ki otapiniskenew Cecoc anihi ockinikicica e tea 
witcihatc e pasikoritci. 


a 9.23 Kekotc: ka tapweritak 

28 Ka ickwa pitaketcik mikiwamik Cecoc kirika owitcewakana, 
wircikewaw ka taciketcik, ki kokwetcimiko anahweriw 
owitcewakana: «Kekwan aka wetci ki orowiticohwakitc 
anahwe matci awihawic ka ki pitciteheckowatc anihi 
ockinikicica?» 

29 Itikowok Cecoca: «Tepirak pakoserimowin apatan kitci ki 
orowiticohwakaniwitc anahwe towi matci awihawic.» 

Kiapatc e witak Cecoc ke iciwepasitc 

(Natawapata kaie Matt 17.22-23; Luc 9.43b-45) 

30 Minawatc Cecoc kirika owitcewakana ki matcawok neta. Ki 
capitoweckamok Galilee askiriw. Nama mireritamopan Cecoc kitci 
kiskerimakaniwitcik tante e ici taciketcik, 31 osam meka anahweriw 
owitcewakana wi kiskinohamowepan. Ki itew: «Iriniw Okosa b kata 
pakiterimakaniwiw kitci makonikotc iriniwa. Kata nipahiko. 
Minawatc ickwa nicto kickokarike kata apitcipaw.» 

32 Nama aric ki otci nisitotamok aniheriw wa iteritci Cecoca, kaie 
ki kokwarisikeritamok kitci kokwetcimatcik. 

Awin ka mawotci kicteritakositc? 

(Natawapata kaie Matt 18.1-5; Luc 9.46-48) 

33 Aci Capernaum otenak ki takocinok. Ki pitakewok mikiwamik. 
Aci Cecoc kokwetcimew anahweriw owitcewakana: «Kekwan ni ka 
ki arimotamekw e kikamitoiekw mekwata ka pe moteikw?» 

34 Nama aric kitowok, osam e ki kikatotcik, aniheriw e arimotakik 
awin neta e tacitcik ka mawotci kicteritakositc. 35 Ki apiw Cecoc. 
Wicamew anihi owitcewakana e mitato acitc niciritci kitci pe 
natotakotc e itatc: «Kecpin awik iteritake kitci nikanickatc, mia 
awik e otananickatc kata totam. Kata tea atoskectowew kaskina 
owitc iriniwa. » 

36 Aci peikw awaca natcipahew e nanipowihatc nikanik e ici 
taeikeritei owitcewakana. Takonew anihi awaca e itatc iriniwa: 
37 «Anahwe ka kicterimatc awaca mitowiriw ohweriw awaca ka 
witcikapowictowiritci, e kicterimatc anihi nin otci, c nin 
tipirawe ni kicterimikw. Kaie anahwe ka kicterimitc, nama ni 
nin tepirak ni kicterimikw. Kicterimew kaie anihi ka ki pe 
iciticohwitc.» 


b 9.31 Arimomitiso ota Cecoc. 
c 9.37 Kekotc: osam e sakihitc 

Awik aka e wi cakotcihitokw, ki witcewikono ni 

(Natawapata kaie Luc 9.49-50) 

38 Jean itew Cecoca: «Okimaw, ni ki wapamanan iriniw e orowi- 
ticohwatc matci awihawica irinik, kiticinikasowiniw e apatcitatc. d 
Ni ki itanan aka nte kitci totak, osam aka e witcewisk, mitowi 
ninan e witcewitak.» 

39 Aci itiko Cecoca: «Akawir otcinehwakw. Nama meka awik 
kackitaw kitci mata kackitatc niticinikasowiniw e apatcitatc, 
minawatc tea kitci marerimitc. 40 Kecpin meka awik aka e wi 
cakotcihitokw, ki witcewikono ni. 41 Tapwe kaie oh we ka ititakok: 
Kaskina awik ke minihitakw nipiriw, osam e okimamiekw Krist, 
kata pe otitiko aniheriw ka ki kackitamatisotc.» 

E apitc maratak e pactatinaniwok 

(Natawapata kaie Matt 18.6-9; Luc 17.1-2) 

42 «Kecpin awik e eikimate peikw nta e taciritci ka apiciciritci ka 
nosanehwiritci kitci pactatiritci, kirawe kata miroparinipan wir 
otci, anahwe ka ki cikimiwetc, micta asiniwa kitci takopitakani- 
wiritci okowak, kitci tea pakopepinakaniwitc kitcikamik.» 

43 «Kecpin kitcitci e pactatiwakein, kickitcitcehotiso. Kirawe kata 
miroparinopan kir otci kitci pitakein tapwe matisiwinik tepirak 
kitci peikoeik kitcitci, patok kitci kanaweritaman e nieiki, 
atamaskamokok kitci icain, nete ickote aka wiskat e actowek. 
[ 44 Nte, ‘mantcocak ka miteikik ko wiawiriw nama wiskat nipowok, 
kaie anihe ickote nama wiskat actowew.’]» e 

45 «Kecpin kisit e pactatiwakein, kickisitehotiso. Kirawe kata 
miroparinopan kir otci kitci pitakein tapwe matisiwinik tepirak 
e peikoeik kisit, patok e nieiki kitci kanaweritaman, atamaska- 
mokok tea kitci iciwepinikoin.» [ 46 Nte, ‘mantcocak ka miteikik ko 
wiawiriw nama wiskat nipowok, kaie anihe ickote nama wiskat 
actowew.’]» e 

47 «Kecpin kirika kickicikw e pactatiwakein, manipata. Kirawe 
kata miroparinopan kir otci kitci pitakein Kice Manito Okima- 
winik tepirak e peikoeik kickicikw, patok e nieiki kitci kanawe- 
ritaman, kitci tea iciwepinikoin atamaskamokok. 48 Itemakan 
meka: 


d 9.38 Kekotc: kir otci 

e 9.44,46 Nama takon ohwe mitcet weekate masinahikanik. 

Nte, ‘mantcocak ka mitcikik ko wiariw nama wiskat nipowok, 
kaie anihe ickote nama wiskat actowew.’» 

Esaie 66.24 

49 «Tapwe wirata, tato nta e taciikw kata mirakaniwiw 
nekatcitawiniw/ kitci ki otci sokikapowitc, mitowi ciwotakan 
e apatcitakaniwok kitci ki mirospokok mitcim.» 

50 «Mirwapatan ciwotakan. Kecpin aric aka awocamec e nisi- 
tospokok, tan ke ki totcikatek kiapatc kitci ki ciwak? Tarasak 
peikon mia ciwotakan ka mirwapatak ki ta miro irapatisinawaw, 
kaie pekatc ki ta pimatisinawaw kitci miroparihitoekw kirika 
kiwitc iriniwawok.» 


E wepinitonaniwok 

(Natawapata kaie Matt 19.1-12; Luc 16.18) 

1 ‘Minawatc ki matcaw Cecoc, Judee askik itekera e icatc. 
X \J Minawatc akam sipik Jourdain ka icinikaterik ki iti icaw. 
Ki micta pe mitcetiriwa kiapatc iriniwa e pe natawapamikotc 
neta ka ici taciketc. Ki kiskinohamowew, mitowi mocak ka ki 
pe totak. 


2 Aci pe natawapamiko atita Pharisien iriniwa. Wikokwe 
paciworikokopan arotc kitci itetc, kitci ki tea takonik ke ki otci 
itactahorakaniwitc.s Kokwetcimiko tea, e itikotc: «Kirano kitirako- 
nikewino, masinatew a matci kitci wepinatc iriniw okoma?» 


3 Cecoc naskamo ka ki kokwetcimakaniwitc, meckotc kaie wir 
e kokwetcimatc: «Kekw irakonikewin ka ki miritakw Moise?» 


4 Itewok: «Enko ohweriw Moi'se otirakonikewin: Matci kata ki 
wepinew iriniw okoma. Tepirak masinahikaniw kata ocitaw 
e witak e matceticohwatc anihi iskwewa, aka aci e wi wikimatc.» 

s Aci itikowok Cecoca: «Moise ki ocitaw ohweriw irakonikewiniw 
kirawaw otci, osam e micta mackowak kitehiwaw. 6 Weckatc 
ickotok Kice Manito kaskina kekociciriw ka kiceritak, 

‘Iriniwa kirika iskwewa ki kicerimew.’ 

Genese 1.27; 5.2 

Ekoni e itacterik omasinahikanik. 7 Kaie itemakaniw: 

‘Ekoni wetci itwaniwok, 


/ 9.49 Mia itemakan: ickoteriw 

g 10.2 Kata takoniw meka kitci itactahorakaniwitc, kecpin pitoc itete kirika cota aiamihe 
irakonikewiniw. 

iriniw kata nakatew otawiwa kaie okawiwa, 
okoma kitci witci tacikematc. 

8 Mia peikw kata iteritakosiwok,’ itemakan. 

Genese 2.24 

Nama aci niciwok kata iteritakosiwok, aric mia peikw awik. 
9 Nama acteriw iriniw kitci pikotatc Kice Manitowa ka ki 
mamowinamiritci.» 

10 Minawatc ka ickwa pitaketcik mikiwamik, aci kokwetcimiko 
Cecoc owitcewakana aniheriw ka ki arimotak. n Itew: «Kecpin 
iriniw e matceticohwatc okoma, e tea nipowitc kotakihi iskwewa, 
akohew anihi okoma. Pacikwatisiw. 12 Peikon kaie wir iskwew, 
keepin e wepinatc onapema, e tea nipowitc kotakihi iriniwa, 
kaie wir pacikwatisiw. » 

Cecoc e aiamitowatatc awaca 

(Natawapata kaie Matt 19.13-15; Luc 18. 15-17) 

13 Iriniwok iciworepanak awaca kitci aiamitowatikoritci, aric 
owitcewakaniw ki otcinehokowok. 14 Ka wapatak Cecoc ani 
e totamiritci owitcewakana, ki kiciwasiw. Ki itew: «Pakitinakok 
awacak kitci pe natawapamiteik. Akawir otcinehwakok. Enko 
aniki, mitowihik awacak e iteritakositeik, ka ici tatakik Kice 
Manito Okimawiniw. IS Tapwe ohwe ka witamatakok: Keepin 
awik aka e ici naheritak kitci pe otitikotc Kice Manitowa 
Okimawiniw, mitowi awacic e pe otitikotc, nama wiskat 
kata ki pitakew neta.» 

16 Minawatc ki otapinew anihi awaca, tato neta e taciritci. Ki 
icitcitcerictowew e tea aiamitowatatc. 

Iriniw ka mieikitate 

(Natawapata kaie Matt 19.16-30; Luc 18.18-30) 

17 Mia e iti matcatc Cecoc, aci pe mowinitiko peikw iriniwa e tea 
nipiskoparictakotc e kokwetcimikotc: «Miro okimaw, tan ke ki 
totaman kitci ki pe otitikoian kakike matisiwin?» 

,8 Aci itiko Cecoca: «Kekwan wetci pe icinikaciin ‘miro okimaw’? 
Nama taw awik e mirwasitc, tepirak Kice Manito. 19 Ki kiskeriten 
e itemakak cota aiamihe irakonikewin: 

‘Akawir manoho. 

Akawir kaie paeikwatisi. 

Akawir kaie kimoti. 

Akawir kiraski, awik kitci ki atamerimakaniwitc. 

Akawir kaie wecimi kiwitc iriniw. 

Kicterimik kotawi kaie kikawi.’ » 

Exode 20.12-16; Deuteronome 5.16-20 

20 Aci itew anahwe iriniw: «Okimaw, esko ki awaciwian ni 
nosanetan anihi irakonikewina.» 

21 Cecoca kanawapamew e sakihatc, e tea itatc: «Peikw kekocic 
ki noteparin. Matca nta atawe kaskina e ici tataman. Ka kitimaki- 
siteik mirakan kicoriamiriw. Ki ka micta mieikitan wakwek anihe 
totamane. Minawatc tea pe nta nosanehocikan.» 

22 Aric ka petak ka ki itikotc Cecoca, ki pakiteikwepariw. Ekoni 
e ici matcatc e micta kackeritak, osam e micta micikitatc. 

23 Aci kanawapamew Cecoc anahweriw owitcewakana 
e waskakapowictakotc e tea witamowatc: «Micta arimaniw ka 
mieikitateik kitci ki pitaketeik Kice Manito Okimawinik.» 

24 Mamiskasitako owitcewakana ani e itetc. Aric kiapatc itew: 
«Ninitcanicak, mictahi ariman kitci ki pitakaniwok Kice Manito 
Okimawinik. 25 E apitc arimak, kirawe kata wetasipan atikw h kitci 
ki pitaketc e ici pokoneckarik caponikanik patok ka micikitatc 
iriniw kitci ki pitaketc Kice Manito Okimawinik. » 



Atikw, «un chameau» e icinikatakaniwtic 


h 10.25 Mia itemakan e emitikocictek: un chameau 

26 Ickam kirawe mamiskasitamok' aniheriw aniki Cecoc 
owitcewakana. Aci kokwetcimitowok: «Awin tea ke ki 
akwacimakaniwitc? » 

27 Kanawapamikowok Cecoca e tea itikoteik: «Iriniwok nama 
kackitawok kitci akwacimitisotcik. Wir aric Kice Manito kackitaw 
kitci akwacimiwetc. Kaskina meka kekociciriw wir kackitaw.» 

28 Aci itew Pien: «Natotaci! Kaskina kekocic ni ki pakitinenan, 
ekoni ka ici nosanehotak.» 

29 Aci itiko Cecoca: «Tapwe oh we ka iteian, keepin awik nakatake 
omikiwam acitc otaski, kaie nakatate octesa, omisa, ocima, 
okawiwa, otawiwa acitc onitcanica, nin otci acitc Miro Tipatci- 
mowiniw otci, 30 awocamec mitato mitina (100) tatwaw kata 
mirakaniwiw, anotc mekwata e pimatisitc: mikiwamiriw kaie 
askiriw, acitc ke octesitc, ke omisitc, ke ocimitc, ke okawitc, ke 
onitcanicitc acitc ke otaskiwitc kata mirakaniwiw, kirika nekatci- 
tawiniw kata pe otitiko. Minawatc nanake nikanik kakike 
matisiwiniw kata pe otitiko. » 

31 «Aric mitcet iriniwok anotc ka nikanickatcik, kecko otananik 
kata pimotewok. Aniki tea anotc ka otananickatcik kata 
nikanickawok.» 

Aci nictowaw e witak Cecoc ke iciwepasitc 

(Natawapata kaie Matt 20.17-19; Luc 18.31-34) 

32 Aci pimotepanak nete meskanak Jerusalemik ka iticimonik. 
Nikanotepan Cecoc. Owitcewakana kaie tea ka nosanehokoteik 
micta sekisirikopan. Kek tipan ki iciworew Cecoc anihi e mitato 
acitc niciritci owitcewakana e witamowatc aci kekat ke iti iciwe- 
pasitc. 33 Ki itew: «Natotamokw! Aci Jerusalemik kit icanano. 

Ekota neta ke ici makonakaniwitc Iriniw OkosaJ Kata pakiterima- 
kaniwiw* kitci makonikotc anahweriw iriniwa ka tiperimaritci 
cota mekotewokoreriw acitc ka kiskinohamakeritci cota aiamihe 
irakonikewiniw. Kata anwerimiko kitci nipahakaniwitc, kaie 
kata pakitiniko kitci makonakaniwitc, aka ka cota iriniwiritci 
kitci makonikotc. 34 Kata papirotako. Kata iskwatikoJ Kata 
pasakactehoko kirika kata nipahiko. Minawatc ickwa nicto 
kickokarike kata apitcipaw.» 


i 10.26 Kekotc: kockomakaniwiwok 
j 10.33 Arimomitiso ota Cecoc. 
fc 10.33 Kekotc: kata weeimakaniwiw 
1 10.34 Kekotc: Kata sikowatiko (M) 

Ka ki ici nataweritakik Cak kirika Jean 

(Natawapata kaie Matt 20.20-28) 

35 Minawatc Cak kirika Jean, Zebedee okosa e niciritci, pe 
natawapamewok Cecoca e itatcik: «Okimaw, ni nataweritenan 
kitci itotiskein kekocic ninan otci, oh we ke ici nataweritamatak.» 

36 «Kekwan ka ici nataweritamekw kitci totaman kirawaw otci?» 
itikowok Cecoca. 

37 Aci itewok: «Nete tacikeine kokimawinik e micta icperitakok, 
pakitinicinan kitci ici apiak waopimera ke ici apiin, peikw 
kinihiwinik, kotak kinamitciwinik.» 

38 Itikowok Cecoca: «Nama ki kiskeritenawaw anihe ka ici 
nataweritamekw. Tarasak orakanik ni ka minikwan micta 
kackeritamowin, kirika tarasak ni ka sikahatason nekatcitawinik. 
Kirawaw, ki ta kackitanawaw a kitci otci minikweiekw kackerita- 
mowin neta orakanik ke minikwewakeian? Ki ta kackitanawaw a 
kitci sikahatasoiekw neta nekatcitawinik, mitowi nin ke ici 
sikahatasoian?» 

39 Itewok: «Ehe, ni ka kackitanan.» 

Aci itikowok Cecoca: «Tapwe wirata aci ki ka minikwewaka- 
nawaw anihe orakan ke minikwewakeian, kirika ki ka pe 
otitikonawaw anihe sikahatasowin ke pe otitikoian. 40 Namaiew 
aric ni nin ke orapamak anahwe ke apitc ninihiwinik kekotc ma 
ninamitciwinik. Kice Manito ni, aci wir ka ki orapamatc kirika aci 
ickwa nisawitawew neta ke ici apiritci.» 

41 Ka petaketcik aniki kotakihik Cecoca owitcewakana aniheriw ka 
ki ici nataweritamiritci Cak kaie Jean, ki kiciwasiwok. 42 Aci kaskina 
wicamew Cecoc owitcewakana e tea witamowatc: «Ki kiskeritenawaw 
ohwe e icinakok: Tawok okimawok ota askik e tiperimateik iriniwa, 
mocak e witamowateik ke itotiskeritci. Kiskeritamiriwa kirawe 
e mackowisitcik patok wirawaw. 43 Nama aric nte isparin kirawaw 
otci. Kecpin peikw nta e taciekw wi kicteritakosite, acteriw kitci 
atoskectatakw, mia arotakan. 44 Kaie kecpin wi nikanickate, acteriw 
kitci arotakaniwitc, kaskina awiriw kitci atoskectowatc. 4S Nama meka 
ki otci pe icaw Iriniw Okosa m kitci atoskectowakaniwitc, aric ma kitci 
atoskectaketc kirika kitci pakitinak opimatisiwin, micta mitcet 
iriniwok kitci wikotcihakaniwitcik.» 


m 10.45 Arimomitiso ota Cecoc. 

Bartimee 

(Natawapata kaie Matt 20.29-34; Luc 18.35-43) 

46 Aci Jericho otenak ki takocinok Cecoc kirika owitcewakana. 
Minawatc neta ki otci matcawok, mitcet iriniwa e nosanehokotcik. 
Tapan neta iriniw aka e wapitc. Bartimee icinikasopan, Timee 
anihi okosa. Anahwe Bartimee tcikiskanak taci apipan e nato- 
tamatc. 47 Kek petakew: «Cecoc, Nazareth ka otcitc, takocin.» 

Ki tepwew: «Cecoc, Okimaw Tapit Okosa, n kitimakerimici!» 

48 Mitcet iriniwa kitotiko e itikotc aka awocamec kitci kitotc. 

Aric kirawe kiapatc ketin tepwew e itetc: «Okimaw Tapit Okosa, 
kitimakerimici!» 

49 Aci Cecoc nokikapowiw, e itetc: «Wicamakw.» 

Aci natcipahewok anihi aka ka wapiritci e itatcik: «Sokitehe. 
Pasiko. Ki wicamikowin.» 

50 Aci motcik iciwepinam okapotowan anahwe Bartimee 
e pasikopatatc e natcikapowictowatc Cecoca. 51 Aci itiko: 

«Kekwan ka nataweritaman kitci totaman kir otci?» 

«Okimaw, itotiske kiapatc kitci wapian.» 

S2 Itew Cecoc: «Matca. Aci ki mirwatisin, e ki asperimototowiin.» 

Tecikotc ki iti wapiw. Ki iti nosanehwew Cecoca ka iti matcaritci 
meskanak. 


Jerusalem otenak e icatc Cecoc 

(Natawapata kaie Matt 21.1-11; Luc 19.28-40; Jean 12.12-19) 

n ] Mekwata Cecoc kirika owitcewakana icawakopan nete 
Jerusalem otenak. Nete iti takocinok matinacik Mont des 
Oliviers ka icinikaterik, pecotcik nte otenacik Bethfage kirika 
Bethanie ka icinikateki. 0 Aci nicw owitcewakana iciticohwew 
kitci nikanickaritci, e itatc: 2 «Icakw nete otenacik, nitatawok 
ka takok. Takociniekwe nete ki ka wapamawaw atikocic 
e takopisotc, aka moci awik e ki otci okitapitc ospiskonirik. 

Ki ka apikonawaw. Ote tea ki ka pecowawaw! 3 Kecpin tea 
kokwetcimikoiekwe, ‘Kekwan wetci totamekw,’ ki ka itanawaw, 
‘Teperitciketc wi apatcihew. Tecikotc minawatc kata pe 
kiweticohwew ota.’» 


n 10.47 Wi itemakanotake: otaniskotape osima 
o 11.1 Nakewar nte Jerusalem otenak ici takono anihi otenacica. 

Jerusalemik e pitaketc Cecoc, atikocicik e okitapitc 

4 Aci matcawok aniki iriniwok. Ki miskowewok atikocica 
e takopisoritci mictikok ickwatemik mikiwamik. Ki apikonewok. 
5 Atita iriniwa neta ka tacikerispana ki kokwetcimikowok: «Tan 
e totamekw? Kekwan wetci ki apikonekw anahwe atikocic?» 

6 Ki witamowewok aniheriw ka ki iteritci Cecoca. Ki tea pakitina- 
kaniwiwok kitci matceworatcik anihi atikocica. 7 Ki iciwotowewok 
Cecoca. Ki actawok okapotowaniwaw ospiskonirik anihi atikocica. 

Ki okitapiw nta Cecoc. 8 Mitcet iriniwok tacowekititawakopan 
okapotowaniwaw moteik ite ke ici takoskeritci anihi atikocica. 
Kotakihik, cikopiwa aiarawakopan moteik okitikan askiwak itekera 
ka ki mawotcihatcik. 9 Aniki ka nikanickowatcik Cecoca neta 
meskanak kirika kotakihik ka nosanehwateik tepitepwewok 
e aiteteik: «Mirwatcimatan Kice Manito! Caweritakosiw anahwe ka 
ki pe iciticohokotc Teperitcikeritci! 10 Kitci caweritak Kice Manito 
aniheriw Okimawiniw ka otcitciparinik, kotawinapanr Tapit 
aniheriw okimawin! Kicterimatan Kice Manito, wakwek ka taciketc!» 

n Aci Cecoc ki pitakew neta Jerusalem otenak. Minawatc nete ki 
pitakew kitci aiamihe mikiwamik. Ka ickwa kaskina wiec aitapitc, 
ki matcaw kirika anahweriw owitcewakana, nete e icatc Bethanie 
otenaeik, osam aci e akwaskowarik. 

Waminatikwa e anwerimatc Cecoc 

(Natawapata kaie Matt 21.18-19) 

12 Minawatc keeikarik, aci e iti matcatcik neta Bethanie 
otenaeik, aci wi mitciso Cecoc. 13 Warawik otci wapamew peikw 


p 11.10 Wi itemakanotake: kitaniskotape kimocomino 

waminatikwa e nipiciwiritci.fl Ekoni e ici natawapamatc e nta 
kiskerimatc e apitc owaminimiritena. Aric ka pecowapamatc anihi 
mictikwa, tepirak nipiciriw wapatam. Nama meka moci aistako- 
nipan kitci owaminimiritci. 14 Aci itew Cecoc anihi waminatikwa: 
«Nama wiskat aci awik kata mowew kiwaminima.» Ki petako anihi 
owitcewakana. 

Kitci aiamihe mikiwamik e orowiticohowetc Cecoc 

(Natawapata kaie Matt 21. 12-1 7; Luc 1 9.45-48; Jean 2.13-22) 

15 Aci minawatc takocinok neta Jerusalemik. Kitci aiamihe 
mikiwamik ki pitakew Cecoc. Ekoni e ici orowiticohwatc iriniwa 
ka ataweritci neta kaie ka otapinasoritci/ Acikitci wepinam 
kaskina mitcisowakaniw neta ka ici apitcik iriniwok ka mecko- 
tanakik coriariw, kirika e acikitci wepinak otetapiwakaniwariw 
anahweriw iriniwa ka ataweritci omemewa. 16 Nama kaie awiriw ki 
otci pakitinew kitci miwotaritci kekociciriw e capotoweckamiritci 
neta kitci aiamihe mikiwamik. ,7 Minawatc ki kiskinohamowew 
e itatc: «Itemakan Kice Manito Omasinahikanik: 


q 11.13 Mia itemakan e emitikocictek: un figuier 

r 11.15 Otapinewakopan awesisa kitci ki aiamihe pakitinakaniwonik Kice Manito otci, 
acitc pimiteriw, minicaporiw acitc ciwotakaniw. 

Cecoc e orowiticohowetc kitci aiamihe mikiwamik 

‘Kata icinikatcikatew nimikiwam 
aiamihe mikiwam kaskina iriniwok otci.’ 5 

Esaie 56.7 

Aric kirawaw ki ki ocitanawaw mia kimotiwokiwam kitci 
icinakok.» 

18 Ka petakik aniheriw ka ki isparinik aniki ka tiperimatcik 
cota mekotewokorewa acitc ka kiskinohamaketcik cota aiamihe 
irakonikewiniw, natowi totamopanak kitci ki nipahakaniwiritci 
Cecoca. Tapwe wirata koctepanak. Kaskina meka iriniwok ki 
micta mamiskateritamok aniheriw ka ki ici kiskinohamakeritci 
Cecoca. 

19 Wetakocinik Cecoc kirika owitcewakana ki otci matcawok neta 
otenak. 

Waminatikw e pasotc 

(Natawapata kaie Matt 21.20-22) 

20 Minawatc kecikarik, wipatc kecepawonik, mekwata e pimo- 
tetcik meskanak, aci wapamewok anihi waminatikwa. Tekaci 
pasoriw, wawatc kaie otapik. 21 Aci mikawiw Pien ka ki 
iciwepanik. Itew Cecoca: «Okimaw, kanawapami anahwe 
waminatikw ka ki anwerimatc. Tekaci paso.» 

s 11.17 Kekotc: kaskina iriniwok ke ici aiamihatcik 

E aiamihatc iriniw 


22 Aci itew Cecoc anahweriw owitcewakana: «Tapwe ohwe ka 
witamatakok. Asperimototowakw Kice Manito! 23 Kecpin awik itate 
aniheriw matinaciciriw, ‘Atcitica nta, pakope kwackoti nta nipik,’ 
kecpin aka e anwetak otehik, e tapwetak tea aniheriw ka ki itetc 
kitci isparinik, tapwe kata ispariniw, wir otci. 24 Ekoni wetci 
ititakok: Mekwata e aiamihaiekw, kekociciriw e nataweritamo- 
wekw Kice Manito, tapwetamokw kitci pe otitikoiekw. Tapwe ki 
ka mirikowinawaw. 25 Kaie mekwata e nanipowiekw e aiamiha- 
iekw, kecpin tea wiec e iterimekw awik e ki matci totatakw, ki 
ka ponerimawaw/ kitci ki kaie wir kasihamatakw Kotawiwaw 
wakwek ka taciketc. [ 26 Kecpin aric aka ponerimekwe kiwitc 
iriniwaw," nama kaie kirawaw ki ka kasihamakowaw Kotawiwaw 
wakwek ka taciketc.] » v 


Tante wetciparinik Cecoc otiperitamowin 

(Natawapata kaie Matt 21.23-27; Luc 20. 1 -8) 

27 Minawatc ki icawok kiapatc Jerusalemik. Mekwata 
e pimoteteik neta pitakamik kitci aiamihe mikiwamik, aci pe 
natawapamiko Cecoc anahweriw ka tiperimaritci cota mekote- 
wokoreriw kirika ka kiskinohamakeritci aiamihe irakonikewiniw 
acitc cota aiamihe okimawa, 28 e tea kokwetcimikotc: 


1 11.25 Kekotc: ki ka kasihamowawaw 
u 11.26 Kekotc: aka kasihamekwe kiwitc iriniwaw 
v 11.26 Nama takon ohwe mitcet weekate masinahikanik. 

«Witamacinan, tante wetciparik kitiperitamowin kitci itotiskein? 
Awin ka ki mirisk aniheriw?» 

29 Itew Cecoc: «Peikw kekocic ki ka kokwetcimitinawaw. Kecpin 
naskamowiekwe, ki ka witamatinawaw nte wetciparik nitiperita- 
mowin kitci itotiskeian: 30 Awin ka ki pe iciticohwatc Capatisa kitci 
pe nta sikahatakeritci? Kice Manito kekotc ma iriniwok? 
Witamacikw.» 

31 Aric tepirak taci aimihitowok e aititotcik: «Kecpin iteikwe, 

‘Kice Manito ni ka ki pe iciticohwatc,’ ki ka kokwetcimikono, 
‘kekwan tea wetci aka ki otci tapwerimekw Capatis?’ 32 Kecpin aric 
iteikwe, ‘iriniwok ka ki pe iciticohwatcik’....» (Koctepanak anihi 
iriniwa e micta mitcetiritci. Ki tapweritamiriwa meka tapwe e ki 
pe iciticohwakaniwitc Capatis kitci pe nikan tipatcimotc.) 

33 Aci itewok aniki okimawok Cecoca: «Nama ni kiskeritenan.» 

Aci kaie wir itew Cecoc: «Ka! Nama meka tea kaie nin ki ka 
witamatinawaw nte wetciparik nitiperitamowin kitci itotiskeian !» 

Matci kitike iriniwok 

( Natawapata kaie Matt 21.33-46; Luc 20.9-19) 



'Ekoni e ici aimihatc anahweriw iriniwa Cecoc, atisoka- 
niciciriw e apatcitatc: «Weckatc tapan peikw iriniw, 



Mikiwaiiucic e iepaskahak, warawik kitci ki wapateikatek 

e nanakatcitakaniwok kitikan aski 

cweminatikwa e kitiketc okitikan askik. Ki waskaskoham. Ki 
waratawokahikew, cweminak ke ici arakaniwitcik kitci ki cama- 
kohwakaniwitck, kirika ki ocitaw mikiwamiciciriw e icpaskahak, 
warawik kitci ki wapatcikaterik e nanakatcitakaniwonik okitikan 
aski. Ki awihew aniheriw otaski kitike otamiro iriniwa. Ekoni 
e ici matcatc, kotak askik e icatc e pamatisitc. 2 Kek wetcitciparinik 
kitci mawotcitakaniwonik kitikaniw, aci iciticohwew peikw 
otarotakana kitci natawapamaritci anahweriw otamiro iriniriw 
kitci ki mirikotc irikik cwemina ka acterikipan kitci mirakaniwitc 
e ki awihiwetc otaski. 3 Aric anahwe ka ki iciticohwakaniwitc ki 
makoniko anahweriw otamiro iriniwa. Ki macikako. Ki tea 
kiweticohoko, aka kekociciriw e mirikotc. 4 Minawatc anahwe 
iriniw ka tiperitak aniheriw kitikan askiriw iciticohwew kotakihi 
otarotakana. Peikon anahwe arotakan ki otamictikwanihiko 
anahweriw otamiro iriniwa, e micta marerimikotc. 5 Minawatc 
anahwe ka tiperitak iciticohwew kiapatc kotakeriw iriniwa. Anihi 
tea ki nipahakaniwiriw. Kiapatc mitcet arotakanak iciticohwaka- 
niwiwok. Peikon ka ki totowateik aniki otamiro iriniwok. Atita ki 


maeikowewok. Kotakihi ki nipahewok. 6 Nac tepirak peikociriw 
aka moci ka ki otci iciticohwatc anahwe ka tiperitak, tipirawe 
okosa e peikociritci e micta sakihatc. Aci anihi mamitcitc iciti- 
cohwew e iteritak, ‘Otcitakotc nikosa kata kicterimewok.’ 7 Aric 
e wapamateik aniki otamiro iriniwok e takociniritci, aci aititowok, 



Cweminak ke ici cimakohwakardwitcik, minicaporiw kitci ocitakaniwonik 

‘Enko anahwe ke tiperitak nanake. Matcatan. Ki ka nta nipahano. 
Kirano tea ki ka tiperitenano ohwe aski.’ 8 Ki makonewok anihi 
okosiriw okimamiwawa. Ki nipahewok. Ekoni e ici orowepi- 
namwateik owiariw nete kitikan askik.» 

9 Aci kiapatc kokweteikemo Cecoc e itetc: «Kiskeritake aniheriw 
ka ki isparinik anahwe ka tiperitak okitikan aski, tan ke totowatc 
anahweriw otamiro iriniwa? Kata pe icaw. Nama kata mana 
nipahew. Kotakihi iriniwa kata awihew aniheriw okitikan aski. 

10 Ki kiskeritenawaw e itemakanik Kice Manito Omasinahikan: 
‘Anihi asiniwa ka ki wepinateik manike iriniwok, 
enkweriw aci ka mawotci kictapatisiritci. 

11 Wir Teperitciketc ka ki totak. 

Ki micta mirwinamwano.’ » 

Psaume 118.22-23 

12 Aci aniki cota okimawok micta natowi totamok kitci ki 
makonakaniwiritci Cecoca. Ki kiskeritamok meka wirawaw 
e arimomakaniwiteik aniheriw ka iteritci e atisokeritci. Aric 
kiapatc ki koctewok anihi iriniwa e micta mitcetiritci. Ki tea 
nakatewok Cecoca. Ki matcawok. 

E kieikowakaniwite kice okimaw 

(Natawapata kaie Matt 22.15-22; Luc 20.20-26) 

13 Aci ki iciticohwakaniwiwok atita Pharisien iriniwok kirika atita 
ka atoskectowatcik okimawa Herode kitci nta kokwetcimatcik 
Cecoca. Wikokwe paciworewakopan arotc kitci iteritci, kitci ki tea 
takonik ke ki otci itactahorakaniwiritci. 1 *' ,4 Aci natawapamewok 



Comarike, kice okimaw otactamikw e nokordk 


w 12.13 Kata takoniw meka kitci itactahorakaniwitc, keepin pitoc itete kirika cota aiamihe 
irakonikewiniw. 

e tea itateik: «Okimaw, ni kiskeritenan tapwe mia e itein. Nama ki 
pameritamwan tan e iterimisk awik. Nama wawatc ki pameriten 
keepin awik e iterimakaniwitc ‘micta kicteritakosiw’. Mia ki 
kiskinohamakan e ici nataweritak Kice Manito. Witamacinan tea 
tan e itemakak kitaiamihe irakonikewininak: Mirwacin a e kieika- 
mokw e mawotcitcikaniwok Romain kice okimaw otci? Actew a 
kitci kieikamokw kekotc nama?» 

15 Aric kiskerimepan Cecoc e kasoritci tapwe e ici iteritamiritci. 

Ki tea itew: «Kekwan wetci wikokwe paciworiekw? Petakw ote 
peikw comarike kitci wapataman.» 

16 Ki tea nta iciwotowewok peikw aniheriw comarikeriw. Aci 
Cecoc kokwetcimew e itatc: «Awin neta ka nokonik otactamikw 
kirika ka masinaterik oticinikasowin?» 

«Kice okimaw, » itewok. 

17 Aci itew Cecoc: «Ki ka meka tea mirawaw kice okimaw ka ici 
tiperitak, kaie Kice Manito ki ka mirawaw wir ka ici tiperitak.» 

Ki micta mamiskasitowewok. 

Ka nipoteik e apitcipatcik 

(Natawapata kaie Matt 22.23-33; Luc 20.27-40) 

18 Atita iriniwok, Sadduceen iriniwok ka icinikatakaniwitcik, 
ki pe natawapamewok Cecoca. Enko aniki cota iriniwok ka ici 
tapweritakik, nama kata apitcipawok ka nipoteik. Ekoni e ici 
kokwetcimatcik Cecoca, e iteteik: 19 «Okimaw, weekate kimocomi- 
napan Moise ohweriw ki masinaham otirakonike masinahikanik: 
‘Keepin iriniw e nipowitc, e taritci ocima, 
e tea nipotc, e nakatatc tea okoma, aka e ki otci onitcaniciritci, 
acteriw ocima kitci nipowiritci anihi owitimoriw ka eikawiritei 
kitci tea onitcanicitcik, octesa otci ka ki niporitci.’ » 

Deuteronome 25.5-6 

20 Kiapatc aniki Sadduceen iriniwok itewok: «Peikwaw nicowaso 
(7) tacipanak ockinikiwok e owitcicanitotcik. Anahwe ka mawotci 
kiceatisitc ki nipowiw. Ki tea nipo, aka e ki otci taritci onitcanica. 
21 Kotak tea anahwe ockinikiw ki nipowiw anihi owitimwa. Kaie 
wir ki nipo, aka e ki otci taritci onitcanica. Minawatc kiapatc 
kotak peikon mia kaie wir ka ki isparitc. 22 Nac kaskina kotakihik 
ka owitcicanitotcik ki iti nipowiwok anihi owitimowawa, aka tea 
otci peikw e ki otci tarateik awaca. Kek kaie wir ki nipo anahwe 
cikaw. 23 Nikotin tea apitcipatawe aniki ka ki nipoteik, awin ni mia 

ke okomitc, anihi kaskina e nicowatcitcik e ki iti nipowitcik anihi 
iskwewa?» 

24 Itikowok Cecoca: «Arotc kit iteritenawaw, osam aka e tipi miro 
kiskeritamekw Kice Manito Omasinahikan. Nama kaie ki kiskeri- 
tenawaw e apitc mackowisitc Kice Manito. 25 Tapwe wirata, 
apitcipatawe ka nipotcik, nama kata nipowiwok iriniwok kirika 
iskwewok. Kata ici matisiwok mitowi aceriwok e ici matisitcik 
nete wakwek. 26 Arimotcikatew nete Mo'ise omasinahikanik kitci 
apitcipatcik ka nipotcik. Nama wiskat a ki ki otci tapwatenawaw 
nete e arimotcikatek ka ickotewok e sakatikak? Masinatew meka 
neta, Kice Manito e ki itatc Moisa: 

‘Nin Abraham Okice Manitoma, kaie Isak, acitc Cakop.’ »* 

Exode 3 . 6 

27 Kiapatc itew Cecoc: «Kice Manito anahwe, ka pimatisitcik ni 
iriniwok Okice Manitomiwaw, namaiew ni ka nipotcik. Ekoni 
wetci iteian, tekaci arotc kit iteritenawaw. » 

Irakonikewin ka mawotci kicteritakok 

(Natawapata kaie Matt 22.34-40; Luc 10.25-28) 

28 Peikw iriniw ka kiskinohamaketc cota aiamihe irakonikewiniw 
ki petowew e taci aimihitoritci anahweriw iriniwa. Ki petowew 
Cecoca wewerita e naskamowaritci anahweriw Sadduceen iriniwa. 
Ki natcikapowictowew Cecoca e tea kokwetcimatc: «Kekw 
irakonikewin ka mawotci kicteritakok neta cota irakonikewinik?» 

29 Aci itiko Cecoca: «Enko ohwe ka mawotci kicteritakok: 
‘Natotamokw Israel iriniwok: 

Teperitciketc Kikice Manitomino, 
enko anahwe tepirak ka tiperitciketc. 

Nama taw kotak. 

30 Ki ka sakihaw Teperitciketc Kikice Manitom 
kaskina e irikokotehein, 
kaie tekaci kitcitcakocik, 
acitc kimitoneriteikanik, 
kaie irikik e ici mackowisiin.’ 

Deuteronome 6.4-5 

31 Minawatc tea enko ohwe kotak irakonikewin ka kicteritakok: 

‘Ki ka sakihaw kiwitc iriniw 
mitowi kir ka asitci sakihitisoin.’ 

Levitique 19.18 


x 12.26 Isaac, Jacob 

Nama takon kotak irakonikewin kirawe e kicteritakok, enko 
tepirak anihi e niciki.» 

32 Anahwe ka kiskinohamaketc cota aiamihe irakonikewiniw itew 
Cecoca: «Okimaw, kaskina ka ki itein ki tapwan. Teperitciketc, 
enko tepirak ka kice manitowitc. Nama taw kotak. 33 Acteriw 
iriniw kitci sakihatc Kice Manitowa kaskina e irikokotehetc, kaie 
tekaci omitoneritcikanik, acitc irikik e mackowisitc, kirika kata 
sakihew owitc iriniwa mitowi e asitci sakihitisotc. Kirawe mictahi 
mirwapatan anihe patok kitci cawerimakaniwitc Kice Manito 
awesisa e ickwaswakaniwiritci e aiamihe pakitinikaniwonik kaie 
kotakeriw kekociciriw e ici cawerimakaniwitc.» 

34 Cecoc kiskerimew wewerita e ki naskamoritci. Itew tea: «Ki 
pecowapaten Kice Manito Okimawin.» Ka ickwa aitetc aniheriw, 
nama awik aci wi kokwetcimew kekociciriw. 

Anahwe ka ki pe iciticohokotc Kice Manitowa 

kirika Okimaw Tapit 

(Natawapata kaie Matt 22,41-46; Luc 20.41-44) 

3S Minawatc mekwata e kiskinohamakespan Cecoc neta kitci 
aiamihe mikiwamik, ki kokweteikemo e itetc: «Kekwariw wetci 
iteteik aniki ka kiskinohamaketeik cota aiamihe irakonikewiniw, 
‘Krist, anaha Kice Manito ka ki itetc kitci pe iciticohwatc kitci 
akwacimaritci iriniwa, enkweriw okimaw Tapit otaniskotape 
osima’?y 36 Wir tipirawe meka Tapit ki masinaham ohweriw, Miro 
Manitowa e witcihikotc: 

‘Teperitciketc Kice Manito ki itew anihi ka tiperimimitc, 

pe nta api ninihiwinik, 

nac kaskina kitci tepahakik ka cikerimiskik, 

kir tekaci kitci tiperimateik.’ 

Psaume 110.1 

37a Tapit kaie wir icinikatew anihi ‘anahwe ka tiperimitc’. Tan tea 
e isparik kitci ki otaniskotape omocomitc anahwe Krist ka icinika- 
takaniwitc, anihi Tapita?» 

Iriniwok e wi kicterimikositcik 

(Natawapata kaie Matt 23.1-36; Luc 20.45-47) 

37b Miro natotakopan Cecoc anihi iriniwa e mitcetiritci. Mirotako- 
kopan. 38 Aci kiapatc kiskinohamowepan e itatc: «Aiekwamictowakok 
aniki ka kiskinohamaketeik cota aiamihe irakonikewiniw, ka micta 


y 12.35 Kekotc: Tapit okosa 

ko mireritakik e pamotetcik, okapotowaniwaw ka kinekinik e pa 
apatcitatcik e wi kicterimikositcik, kirika e mireritakik ko 
e arimikowakaniwitcik taci e ici mitcetinaniwonik. 39 Ke ici miro 
nokositcik ici aipiwok cota aiamihe mikiwamik, kaie nete ka ici 
makocaniwonik, ka mawotci mirwacinik apiwinik ici apiwok. 
40 Kimotimewok cikawa kaskina e ici tatamiritci. Peikon ko kinec 
aiamihawok, tepirak kitci iterimakaniwitcik ‘micta aiamihatisiwok’. 
Enko aniki ke mawotci anwerimakaniwitcik!» 


Cikaw ka ki pakitiniketc 

(Natawapata kaie Luc 21.1-4) 


41 Cecoc ki nta aipiw neta pecotcik e ici acterik pweteriw, taci neta 
e pakitinakaniwonik kitci aiamihe mikiwamik. Ki nanakatcihew 
mitcet iriniwa tan e ici pakitinikeritci. Mitcet micikita iriniwok 
micta nipara ki pakitinamok ocoriamiwaw. 42 Kek takocin cikaw 
orina e kitimakisitc. Ekoni e ici pakitinak nicw comarikeciriw. 

43 Aci wicamew Cecoc kaskina anihi owitcewakana kitci pe 
natcikapowictakotc, e tea itatc: «Tapwe ohwe ka witamatakok: 
Kirawe nipara pakitinam anahwe cikaw ka kitimakisitc patok 
kaskina aniki kotakihik iriniwok. 44 0sam meka micikita iriniwok 
pakitinamok tepirak ka ici ickoparitcik. Aric anaha iskwew, kaskina 
ki actaw neta pwetek ke ki otci pimatisiwakespan.» 


E nikan tipatcimotc Cecoc kitci orapateikaterik 
kitci aiamihe mikiwamiriw 

(Natawapata kaie Matt 24. 1 -2; Luc 21.5-6) 

"I O 'Aci e iti orowitc Cecoc nta kitci aiamihe mikiwamik, 

X peikw owitcewakana itiko: «Okimaw, kanawapata! Micta 
micapiskisiwok aniki asiniik! Micta kice mirwacino kaskina anihi 
ka ki otci ocitakaniwoki!» 


2 Aci itew Cecoc: «Ki wapaten a kaskina anihi ka ki ocitakaniwoki 
e micta micaki? Kecko nama kata otci peikociw asini kitci 
okitcicik kotak asinik. Kaskina kata oraparin.» 


Ke ici matciparinaniwok acitc ke ici nekatcitaniwok 

(Natawapata kaie Matt 24.3-14; Luc 21.7-19) 

3 Ki nta aipiw Cecoc nte matinak Oliviers ka icinikaterik, tipickotc 
nte kitci aiamihe mikiwamik e ici takonik, tepirak anahweriw 
owitcewakana Pien, Cak, Jean kirika Atre e witcewikotc. Aci 
kokwetcimiko: 4 «Witamacinan, tan apitc anihe ke isparik? Tan 
nta ke otci nisitowinamak mia ke iciwepak kaskina ka itein?» 

s Itew Cecoc: «Aiekwamisikw aka kitci paskeworitakw awik. 
6 Mitcet iriniwok kata takocinok kitci tea iteteik, ‘Nin ni Kice 
Manito ka ki pe iciticohwitc. Nosanehoci tea!’ Micta mitcet iriniwa 
kata paskeworewok. 7 Petamekwe pecotcik e natoparinaniwok, 
kaie petakeiekwe e natoparictatonaniwok warawik kotakihi askik, 
akawir koctatcikw. Actew kitci icinakok. Nama aric ni moci kata 
ponaskiwon. 8 Kecko kaie iriniwok peikw askik e taeiketeik kata 
nta mowinehewok kotakihi iriniwa kotak askik e tacikeritci. Peikw 
okimaw kata nta natoparictowew kotakihi okimawa. Kata micta 
kwekon atita papitoc askik, kaie kata kokataniwon. Mitowi 
iskwew e iti akositc e onitcanicitc, ekoni ke apitc arimiparik.» 

9 «Aric kirawaw, nanakatcihitisokw! Ki ka makonikowinawaw, 
tipaskonike irinik kitci iciworikoiekw. Ki ka maeikakowinawaw 
neta cota aiamihe mikiwamik. Ki ka nta iciworikowinawaw 
okimak kaie kice okimak osam e tapwerimiekw. Aci ki ka tipatci- 
monawaw ka ki totaman. 10 Enko anihe meka nictam ke isparik: 
kaskina iriniwok ota askik kata tipatcimoctowakaniwiwok 
ohweriw Miro Tipatcimowiniw.» 

n «Makonikoiekwe kitci iciworikoiekw neta tipaskonike irinik, 
akawir kicatc arimeritamokw ke iteiekw. Apitc witamakoiekwe kitci 
naskamoiekw neta, tepirak anihe ke mirikoiekw kitci iteiekw ki ka 
itanawaw. Namaiew ni meka kirawaw tipirawe ke aiarimweiekw. 
Miro Manito ki ka mirikowaw aniheriw mia ke aiteiekw.» 

12 «Atita iriniwok kata pakiterimewok tipirawe octesiwawa 
kekotc ma ocimiwawa kitci ki nipahakaniwiritci. Peikon atita 

ke totowatcik tipirawe onitcaniciwawa. Matci atita awacak kata 
wepakonewok onikihikowawa, nac kitci nipahakaniwiritci. 
13 Kaskina iriniwok ki ka cikerimikowawok, osam e nosanehwiekw. 
Aric anahwe mocak ke nosanehwitc, kata akwacimakaniwiw.» 

E nikan witak Cecoc kitci micta nekatcitaniwonik 

(Natawapata kaie Matt 24.15-28; Luc 21.20-24) 

,4 «Ki ka wapamawaw anahwe ka icinikatakaniwitc ‘ka micta kice 
maratisitc’. Kata arakaniwiw neta aka tekaci e ici acterik kitci 
apitc. (Anahwe ka tapwatciketc acteriw kitci miro nisitotak 
ohweriw.) Aci aniki ka taciketcik Judee askik nte kata ici 
ocimowok kaskina wiec e ici matinarik. ls Anahwe ke apitc ani 
apitc okitc omikiwamik, nama acteriw kitci nitatowitc kitci 
natcipatatc aniheriw ka ici tatak kitci matcewotatc. ,6 Kaie anahwe 
okitikan askik ke pa otamirotc, nama acteriw kitci kiwetc 
omikiwamik kitci natcipatatc okapotowan. 17 Ani apitc aici 
kicikarike kata micta nekatcitawok iskwewok ka kanawerima- 
wasotcik kaie aniki ke nocanehawasotcik. 18 Pakoserimakw Kice 
Manito aka kitci aisparik mekwata e pipok. 19 Kecpin meka ani aici 
kicikake, kirawe kiapatc kata nekatcitaniwon patok kaskina ka ki 
ici kiskeritcikatek e nekatcitaniwok esko ki pe takok aski, ka 
kitciparitc Kice Manito e kiceritak kaskina kekociciriw nac anotc. 
Nama kaie wiskat minawatc kata asitci nekatcitaniwon. 20 Kecpin 
aka ki otci iteritak Teperitciketc kitci atciwonak irikik ka 
tatinikipan kicikoriw ke nekatcitaniwonikipan, nama awik kata 
pimatisipan. Aric ki atciwonam anahweriw otci iriniwa ka ki 
orapamatc kitci iteritakosiritci otirinima. 21 Kecpin tea awik 
ititakwe, ‘Kanawapami, enkweriw Kice Manito ka ki itetc kitci pe 
iciticohwatc kitci ki akwacimiweritci,’ kekotc ma keepin itete, 
‘Enko anaha ka pa taciketc,’ akawir tapwetakw. 22 Kata micta 
mitcetiwok meka ke iteteik, ‘Kice Manito ni, ka ki pe iciticohwitc.’ 
Kaie wirawaw ke nikan tipatcimokasotcik Kice Manitowa otci kata 
pe takocinok. Kata mata kackitawok. Kata matawo aitotamok 
e natowi aitotakik kitci kokwe weeimateik iriniwa ka ki 
orapamikoritci Kice Manitowa, keepin e kackitatcik. 23 Kirawaw 
tea, aiekwamisikw! Kaskina meka kicatc ki witamatinawaw.» 

Ke isparinik minawatc pe takoeike Iriniw Okosa 

(Natawapata kaie Matt 24.29-31; Luc 21.25-28) 

24 «Ani apitc iciwepake, ickwa nekatcitaniwoke, nama kata 
nokosiw kieikaw pisimw, kaie tipiskaw pisimw nama kata 

Iriniw e mawotdhatc wamina 

wasikew. 25 Atcikocak wakwek kata otci papakicinok. Kaskina 
aniki kicikaw pisimw, tipiskaw pisimw kaie atcikocak kata 
ninikipariwok. 26 Kata tea wapamakaniwiw Iriniw Okosa, 2 oskok 
kitci otci pe nokositc, e micta mackowisitc kaie e micta 
kicteritakositc. 27 Kata iciticohwew aceriwa kaskina wiec askik 
e irikokoskamikarik kitci mawotciharitci anahweriw ka ki 
orapamatc.» 


Aniheriw ka wi kiskinohamaketc Cecoc 
e atisokatatc waminatikwa 

(Natawapata kaie Matt 24.32-35; Luc 21.29-33) 

28 «Enko ohweriw ka ici kiskinohamaketc waminatikw. E iti 
mirokarik otikon, kaie e iti sakipakak, ki kiskeritenawaw aci kekat 
kitci pe nipik. 29 Peikon wapatamekwe anihe kitci isparik, ki ka 
kiskeritenawaw aci e peconakositc Iriniw Okosa 2 kitci pe takoeik. 
30 Tapwe ohwe ka ititakok, anotc ka pimatisiteik iriniwok nama 
moci kaskina kata nipowok epwamoci ani iciwepanik. 31 Wasko 
kaie aski tekaci kata ickwaparino, aric nititewina nama wiskat 
kata ickwaparino. » 


z 13.26,29 Arimomitiso ota Cecoc. 

Nama awik kiskeritam apitc ke ponaskiwonik 

(Natawapata kaie Matt 24.36-44) 

32 «Nama aric awik kiskeritam tan apitc mia ke takociparinik 
aniheriw e kicikarik kekotc ma aniheriw ke tato tipahikanearik. 0 
Nama wawatc aceriwok wakwek ka taciketcik kiskeritamok, 
nama kaie anahwe Iriniw Okosa. b Wircike tepirak Kotawino 
kiskeritam. 33 Aiekwamisikw tea! Miro nanakatisikw! c Nama meka 
ki kiskeritenawaw kaie kirawaw apitc mia ke pe iciwepak. 
34 Tarasak mia peikw iriniw e wi matcatc, kotak askik e icatc. 
Epwamoci matcatc, itew kaskina otarotakana kitci mitaritci 
omikiwam. Mirew tato neta e taciritci ke itotiskeritci mekwata ke 
itanahotc. Itakaniwiw kaie anahwe ka kanaweritak ickwatemiriw 
mocak wewerita kitci nanakatcitatc. 35 Kaie kirawaw tea 
nanakatisikw! Nama meka ki kiskeritenawaw apitc ke takoeik 
kokimamiwaw. d Pot e otakocinik kata takocin, kekotc ma 
mekwata e tipiskarik, kekotc ma e kicepawonik kekotc ma 
e kicikarik. 36 Kecpin keskat takoeike, nama kata mirwacinipan 
kitci miskatakw e nipaiekw! 37 Ohwe ka iteian, kaskina awik ka 
itak: Nanakatisikw !» 

Ka kiskinohamaketeik cota aiamihe irakonikewiniw 
e natowi totakik kitci ki otci makonakaniwiritci Cecoca 

(Natawapata kaie Matt 26.1-5; Luc 22.1-2; Jean 11.45-53) 

“I A 'Aci kekat kitci natciparinik kitci mawotcihitotcik cota 
A ■" iriniwok kitci aiamihe makocetcik, wi mirwatatamok 
aniheriw Paque ka icinikaterik. e Minawatc kiapatc kotakeriw 
e mirwatcitcikaterik kata iti takoniw. ‘Pakwecikan aka ka opisotc’ 
icinikatew anihe makocan. Aniki ka tiperimateik cota mekotewo- 
korewa kirika ka kiskinohamaketeik cota aiamihe irakonikewiniw 
natowi totamopanak kimotc kitci ki otci makonakaniwiritci 
Cecoca, kaie kitci nipahakaniwiritci. 2 Taci aititopanak: «Nama ki 
ka ki makonano mekwata e mirwatcitcikaterik./ Kwecan ki ta 
kiciwahanowok iriniwok.» 


a 13.32 Arimotcikatetake apitc ke ponaskiwok. 
b 13.32 Arimomitiso ota Cecoc. 
c 13.33 Kekotc: Aka notekoeikw! 

d 13.35 Mia itemakan: anahwe ka tiperitak mikiwamiriw 

e 14.1 Mika weri tamo wakopan e ki pakitinakaniwiteik e micta nekatcihakaniwaspan nete 
Egypte askik itekera, Kice Manitowa e ki nanakatcihikotcik. 

/ 14.2 Kekotc: mekwata e makocaniwonik 

Peikw iskwew e actatc ka miromakonik Cecoca octikwanirik 

(Natawapata kaie Matt 26.6-13; Jean 12.1-8) 

3 Minawatc mekwata nete Bethanie otenacik tacikepan Cecoc, 
nta Simo omikiwamik e taciketc. Anahwe Simo omikiwapineko- 
pan. Mekwata e mitcisospan Cecoc mitcisowakanik, aci iskwew 
ki pe pitakew, opotariw ka micta mirwacinik e pe takonak, 
tekaci e mockineperik pimiteriw ka miromakonik, ka micta 
misakitakonik pimiteriw. Ki pikotaw onoskotc aniheriw 
opotariw. Pekatc iti sikinamowew Cecoca octikwanirik. 4 Atita 
ka tacikewaspan kiciwasiwok e ki totamiritci anihi iskwewa, 
e tea aititoteik: «Ceckwat ki onactaw aniheriw ka miromakonik 
e micta misakitakonik. 5 Matci kata ki atawepan awik, nictowaw 
mitato mitina (300) coriawapiskoriw kitci kackitatc.s kitci ki tea 
miraspan ka kitimakisiritci.» Nama nac ponimewok anihi 
iskwewa. 

5 Aci Cecoc itew: «Ponihakw! Kekwan wetci nekasimekw? Micta 
mirwaciniw aniheriw ka ki totak nin otci. 7 Mocak kata tawok ka 
kitimakisiteik ota ka ici taeikeiekw. Tatwaw nataweritamekwe 
kitci miro totowekok, ki ka kackitanawaw kitci totamekw. Aric 
nin, nama mocak ni ka taeikan ota. 8 Ki totam anahwe iskwew e ici 
kackitaspan. Ni ki actamakw ka miromakonik niwiawirik, e nisa- 
wihitc mitikowoeik kitci arikoian. 9 Tapwe ohwe ka witamatakok, 
kaskina wiec ke tipatcimonaniwok Miro Tipatcimowin, kata 
tipatcitcikateriw ka ki totak anahwe iskwew. Mocak kata 
mikawerimakaniwiw. » 

Judas e wi pakiterimatc Cecoca, 
cota mekotewokorek e iciwotowatc 

(Natawapata kaie Matt 26.14-16; Luc 22.3-6) 

10 Aci anahwe Judas Iscariote ka icinikatakaniwitc, peikw nta ka 
mitato acitc niciritci owitcewakana Cecoc, ki nta witamowew ka 
tiperimaritci cota mekotewokoreriw e wi pakiterimatc Cecoca. 

11 Micta mireritamok ani e itikoteik. Aci itewok kitci mirateik 
coriariw. Aci natowi totam Judas tan apitc ke miroparinik kitci 
ki iciwotowatc, Cecoca kitci pakiterimatc. 


g 14.5 Ani apitc tepirak peikwo coriawapiskoriw kanewikopan ko iriniw peikwo kickwa 
e otamirotc. 

h 14.10 Kekotc: e wi weeimate, e wi atawetc 

Judas kirika iriniwok ka tiperimatcik cota mekotekorewa 


Mamitcitc e witci mitcisomatc owitcewakana Cecoc 

(Natawapata kaie Matt 26.17-25; Luc 22.7-14,21-23; Jean 13.21-30) 

12 Aci nictam ohwe e kicikak e mirwatcitcikatek, ‘Pakwecikan aka 
ka opisotc’ e icinikatcikatek anihe cota makocan, anihe e kicikak 
e makocaniwok e aiamihe pakitinakaniwitcik maritcenicak kitci ki 
makocaniwok, Paque otci,' aci kwetcimiko Cecoc owitcewakana: 
«Tante e ici nataweritaman kitci ici nta ocitaiak makocan?» 

13 Aci nicw owitcewakana iciticohwew Cecoc, e itatc: «Icakw neta 
otenak. Mekwata e pimoteiekw ki ka nakickowawaw iriniw 
e miwotatc nipiriw micta opotak. Ki ka nosanehwawaw. 14 Pitakete 
mikiwamik, ki ka itawaw neta ka tiperitak mikiwamiriw, ‘Okimaw 
wi kiskeritam tante e ici takonik aniheriw aricapiriw ke taci 
mitcisoiak, wir kirika owitcewakana.’ 15 Ki ka wapatahikowaw 
icpimitakok omikiwamik micta aricapiriw, kaskina kekociciriw 
e takonik, aci e ki nisawinaniwonik kitci icaikw. Ekota tea neta 
ke ocitaiekw makocan. » 

16 Aci matcawok aniki Cecoc owitcewakana, otenak e icatcik. 
Tekocikik neta otenak, kaskina mia ki icinakoniw, kaskina ka ki 
aiteritci Cecoca. Ki tea ocitawok makocaniw. 

17 E iti otakocinik, Cecoc takocin neta kirika owitcewakana 
e witcewikotc. 18 Mekwata e aipiteik mitcisowakanik e taci 


i 14.12 Ani apitc, tatwaw peikwo pipona, ani e kieikarik, nipahewakopan ko cota iriniwok 
maritcenica kitci makocetcik. 



Mark Omasinahikan 14 


67 


mitcisotcik, aci itew Cecoc: «Tapwe ohwe ka witamatakok, peikw 
neta e taciekw e witci mitcisomiekw, ni ka pakiterimikw.*/ 

19 Micta kackeritamiriwa anahweriw owitcewakana. 
Kokwetcimiko aiackotc: «Namaiew nin, taina?» 

20 Aci itew Cecoc: «Anahwe ke totak, enko anahwe peikw neta 
mitato acitc nicw e taciekw ka akotcimatc opakwecikanima 
kirika nin peikon orakanik e akotcimak nin nipakwecikanim. 
21 Tapwe kata nipo Iriniw Okosa, fc kotc ka itacterik Kice Manito 
Omasinahikanik. Aric kata micta matcipaririw anihi iriniwa ke 
pakiterimikotc anahwe Iriniw Okosa. Kirawe kata ki miroparini- 
pan kecpin aka ki otci nitawikiritci anihi iriniwa. » 

Nictam ka kominiwinaniwok 

(Natawapata kaie Matt 26.26-30; Luc 22.14-20; 1 Cor. 11.23-25) 

22 Mekwata e mitcisotcik, Cecoc ki otapinew pakwecikana. Ki 
aiamihaw, mikwetc e itatc Kice Manitowa. Ki pakwepitew. Ki 
mamirew owitcewakana, e itatc: «Mowikw ohwe. Enko ni 
niwiaw.» 

23 Minawatc ki otapinam peikwo orakan minicaporiw. Kiapatc 
mikwetc ki itew Kice Manitowa. Minawatc mameckotc ki mirew 
anihi owitcewakana kitci minikweritci. 24 Kiapatc ki itew: «Enko 
ohwe nimikw ka minikweiekw. Ekoni ke otci kiskeritakok e ki 



Marrdtdtc e witci nutcisomitotcik Cecoc kirika owitcewakana 


j 14.18 Kekotc: ni ka wecimikw 
it 14.21 Arimomitiso ota Cecoc. 

koski orictatakw Kice Manito, e nataweritak kitci miroparihitoekw 
kirika wir. Ohwe nimikw kata macikowitakaniwon mitcet iriniwok 
otci. 2S Tapwe ohwe ka iteian, nama wiskat aci ni ka minikwan 
minicapo, patoc minawatc minikweiane ocki minicapo neta Kice 
Manito Okimawinik.» 

26 Minawatc ki nakamowok mirwatatamo nakamowiniw. Mina tea 
ki matcawok, matinaeik Mont des Oliviers ka icinikaterik e icatcik. 


E nikan witak Cecoc kitci itikotc Piena aka e kiskerimikotc 


(Natawapata kaie Matt 26.31-35; Luc 22.31-34; Jean 13.36-38) 

27 Aci itew Cecoc anahweriw owitcewakana: «Kaskina e taciekw 
ki ka pakiteriminawaw. Masinatew meka Kice Manito Omasinahi- 
kanik: 

‘Ni ka nipahaw maritcenici iriniw. 

Kaskina tea wiec kata orackawok maritcenicak.’ » 


Zacharie 13.7 


28 Minawatc kiapatc itew Cecoc: «Ickwa apitcipaiane, nete Galilee 
askik ni ka ican kitci pehitakok.» 

29 Aci itew Pien: «Misawatc kaskina aniki pakiterimiskawe, nama 
ni nin ki ka pakiterimitin.» 

30 Aci itiko Cecoca: «Tapwe ohwe ka witamatan, anotc ke mi 
kieikak, tipiskake tea, epwamoci niewaw kitotc pakahakwan, kir 
aci nictowaw ki ka ickwa itan aka e kiskerimiin.» 


31 Aric Pien itew kiapatc kirawe e kiciwetc: «Nama wiskat ni ka 
itan aka e kiskerimitan, misawatc keepin acteke kitci nipoian 
kirika kir.» 


Ekoni peikon kaskina ka iteritci anihi kotakihi Cecoc 
owitcewakana. 


Gethsemane pitowatikw e nta aiamihatc Cecoc 

( Natawapata kaie Matt 26.36-46; Luc 22.39-46) 

32 Aci iti takocinok nete Gethsemane pitowatikw ka icinikaterik . 1 
Aci itew Cecoc anahweriw owitcewakana: «Ekota ota apikw. Nin 
tea ni ka nta aiamihan.» 

33 Minawatc ki matceworew anihi Piena, Cak kirika Jean. Aci ki 
iti micta arimeritam kirika e micta nekateritak. 34 Ki itew 
owitcewakana: «Ni micta kice kackeriten nitehik. Ekota ota 
taeikekw. Akawir kaie notekocikw.» 


1 14.32 Ekota neta e ici mictikoskak, «oliviers» e icinikatakaniwitcik aniki mictikok. 

35 Minawatc nakewara iti icaw. Ki nipiskopariho e aiamihatc, 
e pakoserimotc aka kitci iciwepasitc kitci micta nekatcitatc. 

36 Aci itepan: «Notawi, kaskina kir ki kackitan. Ocita tea aka kitci 
nekatcitaian. Nama aric nin nititeritamowin kitci apatak, aric kir 
kititeritamowin.» 

37 Aci natawapamew minawatc anahweriw owitcewakana. Ki 
tea wapamew e taci niparitci. Aci itew Piena: «Simo, ki nipan a 
ni? Nama a wawatc ki ki otci kackitan peikwo tipahikan irikik 
aka kitci nipain? 38 Nanakatisikw! Pakoserimokw aka kitci 
cakotcihikoiekw e kokwetcihikoiekw. Nataweritam ko iriniw 
omitoneriteikanik kitci miro totak. Nama aric mocak kackitaw. 
Nama meka mackowisimakaniw owiaw.» 

39 Aci minawatc nakatew owitcewakana anahwe Cecoc, peikon 
tea kiapatc e itetc e aiamihatc. 40 Ka natawapamatc minawatc 
owitcewakana, kiapatc nipariwa. Nama ki otci kackitaripana kitci 
aitapiritci. Nama aci kiskeritamiriwa ke itikotc. 

41 Nac nictowaw ki natawapamew. Aci itew: «Kiapatc a 
ki nipanawaw? Kit arwepihitisonawaw a? Ekoni aci, kanawapata- 
mokw! Aci otcitciparin kitci pakiterimakaniwitc 
Iriniw Okosa, m iriniwok ka micta pactatitcik kitci makonateik. 
42 Pasikokw. Matcatan aci. Kanawapamakw sa anahwe iriniw ka 
pakiterimitc. Aci takocin.» 


m 14.41 Arimomitiso ota Cecoc. 







70 


Mark Omasinahikan 14 


E makonakaniwitc Cecoc 

(Natawapata kaie Matt 26.47-56; Luc 22.47-53; Jean 18.3-12) 

43 Mekwata kiapatc e taci arimwetc Cecoc, aci pe takociniriw 
iriniwa, peikw anihi owitcewakana Cecoc, Judas ka icinikasoritci. 
Anahwe Judas micta mitcet iriniwa pe witcewiko, mictikoriw e pe 
takonamiritci kirika omicta omokomaniwaw. Ki pe iciticohokowa- 
kopan anahweriw ka tiperimaritci cota mekotewokoreriw acitc 
ka kiskinohamakeritci cota aiamihe irakonikewiniw kaie cota 
aiamihe okimawa. 44 Judas, anahwe ka pakiterimatc Cecoca, ki 
itepan anahweriw iriniwa ka ki pe witcewikotc ke totak kitci ki 
otci kiskerimaritci Cecociriw, e ki itatc: «Anahwe iriniw ke 
otcemak, enko na ka natawerimekw. Makonakw tea. Wewerita 
kaie nanakatcihakw matceworekwe.» 

45 Tekocik anahwe Judas, ki natawapamew Cecoca e tea itatc: 
«Okimaw.» 

Minawatc ki otcemew. 

46 Tecikotc aniki kotakihik ki makonewok Cecoca. 47 Peikw tea nta 
ka taeikespan ki korokopitam omicta omokoman. Ki otamitoto- 
wew kice mekotewokorewa otarotakaniw. Ki tea kickitokehepo- 
hew. 48 Aci itew Cecoc: «Actepan a kitci pe icaiekw kirika kimicta 
kimokomaniwawa acitc kimictikomiwawa kitci ki makoniekw, 
mitowi keepin ka matci totak e kimotitc e iterimiekw? 49 Tato 
kickwa ki ki wapaminawaw e kiskinohamakeian nete kitci 
aiamihe mikiwamik. Nama aric wiskat ki ki otci makoninawaw. 
Anihe tea anotc ka totowiekw, iciwepan aci kitci ki isparik anihe 
ka masinatek Kice Manito Omasinahikanik.» 

50 Aci kaskina pakiterimiko owitcewakana. Ekoni ka ici ocimoritci. 

51 Peikw ockinikiw mi nosanehwepan Cecoca, tepirak wapo- 
waniw e wikwekitc. Ki kotci makonakaniwiw. 52 Ekoni ka ici 
nakatcipatatc aniheriw owapowan e tea ocimotc 
e cacakarikatepatatc. 

E iciworakaniwitc Cecoc neta ka ici mawotcihitotcik ko 
ka tipaskoniketeik cota iriniwok otci 

(Natawapata kaie Matt 26.57-68; Luc 22.54-55,63-71; Jean 18.13-14,19-24) 

53 Kice mekotewokorek ki iciworewok Cecoca, nete ka ici 
mawotcihitotcik ko ka tiperimateik cota mekotewokorewa kaie 
cota aiamihe okimawok kirika ka kiskinohamaketeik cota aiamihe 

irakonikewiniw. 54 Warawik otci nosowapamew Cecoca anahwe 
Pien. Ki tea icaw nete kice mekotewokorewa omikiwamirik. 
Orowitimik pa taeikew kirika cimakanica, kaie tea e papa awasotc. 



Ka tipaskortiketeik cota iriniwok otci 

55 Aniki ka tiperimateik cota mekotewokorewa kaie kaskina 
kotakihik ka tipaskoniketeik cota iriniwok otci nantowapata- 
mowakopan kitci itactahorakaniwiritci Cecoca, ke ki otci 
atamerimakaniwiritci kitci tea nipahakaniwiritci. Nama aric 
ki otci miskamok. 56 Mitcet iriniwok itactahorepanak Cecoca 
e kiraskiteik kitci atamerimakaniwiritci. Aric osam papitoc 
aitewakopan e arimweteik. 57 Aci atita pasikowok e tea iteteik: 
58«Ni ki petowanan e itetc, ‘Ni ka orahen ohwe kitci aiamihe 
mikiwam, iriniwok ka ki ocitatcik. Kotak tea ni ka ocitan, nicto 
kickwa irikik kitci taeikaman. Namaiew ni aric iriniwok ke 
ocitatcik aniheriw.’» 

S9 Aniheriw aric ka iteteik, papitoc kiapatc aitewakopan. 

60 Aci pasiko anahwe kice mekotewokorew, nete nikanik e micta 
mitcetinaniwonik, e tea kokwetcimatc Cecoca, e itatc: «Nama a 
kekocic kit itan? Nama a ki petamwan aniheriw ka iteteik aniki 
iriniwok e arimomiskik?» 

61 Nama aric ki otci naskamo Cecoc. Tekaci nama kito. Aci 
kiapatc kokwetcimiko anihi kice mekotewokorewa: «Kir a ni 
Kice Manito Okosa, anihi ka ki itetc kitci pe iciticohwatc kitci 

akwacimiweritci, anahwe mocak ka mirwatcimakitc 
e aiamihaiak?» 

62 Cecoc itew: «Ehe, nin ni. Kaie kaskina e taciekw ki ka wapa- 
mawaw Iriniw Okosa n e apitc onihiwinik Kice Manito ka micta 
mackowisitc, kirika ki ka wapamawaw oskok e pe ototetc.» 

63 Ekoni e ici pikopitak anahwe kice mekotewokorew okapoto- 
wan, e tea itetc: «Nama aci awocamec ki ka irapatcihanowok 
aniki iriniwok papitoc ka aiteteik. 64 Aci wir tipirawe ki ki 
petowawaw e ici arimwetc, e marerimatc Kice Manitowa. Tan 
tea e iteritamekw?» 

Kaskina ki atamerimewok Cecoca kirika e iteteik kitci 
nipahakaniwiritci. 

65 Atita neta e tacitcik, ekoni e ici kitciparitcik e iskwatateik. 0 Ki 
akonakwenehwewok. Eko tea e ici otatamohwateik, e tea itateik: 
«Awin tea icka ka ki to task? » 

Ki tea makonewok aniki cimakanicak kirika tea e ki 
maeikowateik. 

Pien e itetc: «Nama ni kiskerimaw Cecoc.» 

(Natawapata kaie Matt 26.69-75; Luc 22.56-62; Jean 18.15-18,25-27) 

66 Pien kiapatc pa taeikepan orowitimik neta kice mekotewo- 
korew omikiwamik, aci ka pe takociniritci peikw iskwewa, kice 
mekotewokorewa ka atoskectowatc. 67 Ki wapamew anihi Piena 
e pa awasoritci. Wewerita ki kanawapamew, e tea itatc: «Kaie kir 
ni, ki pa witcewatai anaha Cecoc, Nazareth ka otcitc!» 

68 Aci kaso anahwe Pien, e itetc: «Nama ni kiskeriten! Nama ni 
nisitoten wa itein.» 

Ekoni ka iti icatc pecotcik nete ka ici pitakaniwonik ickwatemik. 
Aci mate kito pakahakwan. 69 Aric ki wapamiko anihi iskwewa. 
Ekoni kiapatc e itaritci neta ka taeikeritei: «Anahwe iriniw, kaie 
wir ni witcewepan anihi Cecoca. » 

70 Kiapatc kaso Pien e itetc: «Nama ni kiskerimaw.» 

Nama kinec aci minawatc itiko Pien anahweriw iriniwa neta ka 
taeikerispana: «Tapwe kaie kir peikw Cecoc owitcewakana. Galilee 
askik meka kaie ki otcin.» 


n 14.62 Arimomitiso ota Cecoc. 
o 14.65 Kekotc: e sikowatateik (M) 

71 Aci itew Pien: «Kecpin kiraskiwanen, ni natawerimaw Kice 
Manito kitci pasakactehwitc. Tapwe ohwe ka iteian, nama ni 
kiskerimaw anaha iriniw ka arimomekw.» 

72 Mia ka ickwa itetc aniheriw, aci minawatc kito pakahakwan. 
Ekoni nicwaw e kitotc. Aci mikawiw Pien aniheriw ka ki itikotc 
Cecoca: «Epwamoci nicwaw kitotc pakahakwan, aci nictowaw ki 
ka ickwa itan aka e kiskerimiin.» Aci iti micta mato. 


Kice okimak e iciworakaniwitc Cecoc, Pilate ka icinikasoritci 

(Natawapata kaie Matt 27. 1 -2, 11-14; Luc 23. 1 -5; Jean 1 8.28-38) 

1 C 'Wipatc e kice wapanik ki mawotcihitowok aniki ka 
X iX tiperimatcik cota mekotewokorewa, cota aiamihe 
okimawok, ka kiskinohamaketcik cota aiamihe irakonikewiniw 
acitc kaskina ka tipaskoniketcik cota iriniwok otci, kitci arimo- 
takik ke totowatcik Cecoca. Ki itewok kitci takopitakaniwiritci. 

Ki tea matceworakaniwiriw, nete e iciwotowakaniwiritci kice 
okimak, Pilate ka icinikasoritci. 

2 Aci wir anahwe Pilate kokwetcimew Cecoca: «Kir a cota 
iriniwok okimamiwawa?» 

Aci itew Cecoc: «Mia kit itan.» 


3 Mitcet kekociciriw itactahorepanak Cecoca aniki ka tiperima- 
tcik cota mekotewokorewa. '•Aci minawatc kokwetcimew Pilate 
Cecoca: «Nama a ki kiton? Ki petowawok a? Mitcet kekociciriw 
kit itactahorikok!» 


5 Nama awocamec ki otci kito Cecoc. Ki mamiskaterimiko tea 
anihi Pilate aka e naskamotc. 


Cecoc e anwerimakaniwitc kitci nipotc 

(Natawapata kaie Matt 27.15-26; Luc 23.13-25; Jean 18.39-19.16) 

6 Tatwaw e micta aiamihe makocaniwok, Paque ka icinikatek, 
anahwe kice okimaw Pilate pakitinepan ko peikw iriniwa 
mekwata e kipohwakaniwiritci. Wirawaw tea ko iriniwok 
itakaniwakopan kitci orapamateik awiriw mia ke pakitinakani- 
wiritci. 7 Takopan nta peikw iriniw e kipohwakaniwitc. Barabbas 
icinikasopan. Kotakihik matci iriniwok kaie wirawaw taeikewa- 
kopan neta kipohotowokamokok ka ki manohoteik mekwata 
e kotci cakotcihatcik kice okimawa. 8 Micta mitcet ki icawok 
iriniwok nte Pilate omikiwamik, e tea nta natawerimateik kitci 
pakitinakaniwiritci awiriw, mia ko e toteikaterik wirawaw otci. 

9 Aci itew Pilate: «Ki nataweritenawaw a kitci pakitinak anihi 
okimamiwawa cota iriniwok, kirawaw otci?» 

10 Kiskeritamokopan meka Pilate e asawakeritakik aniki ka 
tiperimatcik cota mekotewokorewa.p Ekoni wetci ki pakiterimatcik 
Cecoca kitci makonakaniwiritci. u Aric ki cikimewok neta kaskina 
iriniwa ka tacikeritci kitci nataweritamowaritci kice okimariw 
Pilate, Barabbas wir kitci pakitinakaniwitc. 12 Aci minawatc Pilate 
kokwetcimew anihi iriniwa e micta mitcetiritci: «Kekwan ka 
nataweritamekw kitci totowak anahwe ka icinikatekw ‘cota 
iriniwok okimamiwawa’?» 


13 Aci itewok e tepitepwetcik: «Tcistaskowaci tcipaiatikok!» 

14 Aci kokwetcimew Pilate: «Kekwan tea? Tan ani ka ki ici 
patahak?» 

Atcikotc kirawe kiciwewok e iteteik: «Tcistaskowaci 
tcipaiatikok!» 


15 Pilate ki pakitinew anihi Barabbas, e wi mireritamihatc anihi 
iriniwa e mitcetiritci, kaie ki itew anahweriw cimakanica kitci 
pasakactehwaritci Cecociriw kirika kitci tcistaskowatakaniwiritci 
tcipaiatikok. 



Romain cimakanicak 


p 15.10 Kekotc: e asawakeritakik osam e micta nosanehwakaniwiritci Cecoc 

Cimakanicak e papirotowatcik Cecoca 

(Natawapata kaie Matt 27.27-31; Jean 19.2-3) 

16 Minawatc aniki cimakanicak iciworewok Cecoca kice okimaw 
omicta omikiwamik. Kaskina tea wicamewok owitc cimakanici- 
wawa. 17 Kapotowaniw e mikwekacinik ki piskamotarewok 
Cecoca. 4 Minawatc ki apikatamok minesikaciriw/ Cecoca 
octikwanirik e actamowatcik. 18 Ekotca e ici kicterimakasotcik 
e itateik: «Kwei cota okimaw !» 

,9 Micta mitcetwaw ki otatamohwewok octikwanirik, 
mictikociriw e totakik, kaie ki iskwatewok. Kirika tea ki micta 
nipiskoctowewok, kiapatc e kicterimakasotcik. 20 Ka ickwa 
papirotowatcik, ki maninamowewok aniheriw kapotowaniw 
e mikwekacinik. Wir tipirawe owikasimiriw tea ki piskamotare- 
wok. Minawatc ki orowitahewok neta kice okimaw omikiwamirik 
kitci tea nta teistaskowatateik tcipaiatikok. 

Tcipaiatikok e tcistaskowatakaniwitc Cecoc 

(Natawapata kaie Matt 27.32-44; Luc 23.26-43; Jean 19.17-27) 

21 Tapan nte peikw iriniw, Cyrene otenak ka otcitc. Simo 
icinikasopan, Arikisan 5 kaie Rufus otawiwawa. Mia pimotekopan 



Minesikaciriw e actakaniwonik Cecoc octikwanik 


q 15.17 Icinakonikopan mitowiriw aniheriw kapotowaniw weekate okimawok ka 
apatcitawakopanen. 
r 15.17 Enko na mictikocic ka kawak. 
s 15.21 Alexandre 

neta, nte e ototetc okitikan askik. Aci ki itiko anahweriw 
cimakanica otcitakotc kitci miworatc Cecoca otcipaiatikomiriw. 
22 Cecoc iciworiko cimakanica nete matinacik Golgotha ka icini- 
katerik. Wi itemakan anihe Golgotha, Octikwanikekan. 23 Aci nta 
wi minihewok minicaporiw, kirika mackikiriw e ki actakaniwonik, 
«la myrrhe» ka icinikaterik. Nama aric ki otci minikwew Cecoc. 



Nipic, «la myrrhe» ka icinikatek 


24 Ki tcistaskowatewok tcipaiatikok aniki cimakanicak. Minawatc 
owikasimiriw ki tetawinamatowok kirika ki metowewok kitci 
kiskeritakik anahwe ke kanewitc aniheriw wikasiriw. 25 Cakitato 
tipahikanearipan e kicepawonik ka tcistaskowatatcik neta 
tcipaiatikok. 26 Napakitikwatikocik masinateripan wetci ki 
anwerimakaniwitc Cecoc, ohweriw e itasinaterik: «Cota iriniwok 
okimamiwawa». 27 Nicw kimoti iriniwok kaie wirawaw ki 
tcistaskowatakaniwiwok otcipaiatikomiwak, waopimera Cecoc 
ka ici tcistaskowatakaniwitc, peikw onihiwinik, kotak onami- 
tciwonik. [ 28 Aci tea ki ickwa pimotemakan ka itemakak 
Kice Manito Omasinahikanik: «Mitowi matci iriniw ki 
aitotowakaniwiw .»] 1 

29 E pimoteteik nta iriniwok wepiskoweparihowok 
e marerimateik kirika e itateik: «Kir ka ki itein kitci orahaman 
kitci aiamihe mikiwam, minawatc tea kitci ocitain, nicto kickwa 
tea tepirak kitci taeikaman. 30 Ocimohitiso tea kir tipirawe. 
Nitatowi neta kitcipaiatikomik!» 


1 15.28 Nama takon ohwe atita weekate masinahikanik. 

E tcistaskowatakaniwitc Cecoc 

31 Peikon kaie wirawaw ka tiperimatcik cota mekotewokorewa 
kaie ka kiskinohamaketcik cota aiamihe irakonikewiniw mareri- 
mewok Cecoca, e itatcik: «Ki wikotcihew kotakihi iriniwa, nama 
aric kackitaw kitci wikotcihitisotc. 32 Kecpin tapwe anahwe Kice 
Manito ka ki itetc kitci pe iciticohwatc, kecpin tapwe Israel 
okimaw, kata kackitapan kitci nitatowitc neta tcipaiatikok. 

Kecpin wapatamake anihe, aci nta ni ka tapwerimanan.» 

Aniki kaie ka nicitcik kimoti iriniwok ka ki tcistaskowatakani- 
witcik, kaie wirawaw marerimewakopan Cecoca. 

Ka nipotc Cecoc 

(Natawapata kaie Matt 27.45-56; Luc 23.44-49; Jean 19.28-30) 

33 Ka apita kicikak tekaci ki tipiskaw kaskina wiec, nac nicto 
tipahikan e ickwa apita kicikak. 34 Ka nicto tipahikanearik, ki micta 
tepwew Cecoc e kiciwetc: 

«Eloi, Elol, lema sabactani?» 

Wi itemakan anihe: 

«Nikice Manitom, Nikice Manitom! 

Kekwan wetci ki pakiterimiin?» 


Psaume 22.1 


3S Atita aniki ka tacikewakopanen ki petowewok aniheriw 
e iteritci. Aci tepwewok e itetcik: «Natotamokw, Eliwa ka 
tepwatatc!» u 

36 Aci peikw nta e tacitcik tecikotc nta natcipataw pakiwanici- 
riw, v pinekinapok e ki kitanak.**' Onoskotc mictikok ki akokataw, 
e itinamowatc tea Cecoca kitci minikweritci, e tea itetc: «Aka 
patama, ki ka tea wapamano ke apitc pe nitinikokwen 
otcipaiatikomik anihi Eliwa.» 

37 Aci ki micta notakosiw Cecoc. Ekoni ka iti nipotc. 

38 Mia ni apitc nete kitci aiamihe mikiwamik micta akwekahi- 
kanekin ki tetawoparin. Tekaci rarikiparin. Icpimik nte ki otci 
kitciparin, nac nte nitc. 39 Ka tiperimatc Romain cimakanica nte 
itactamikapowipan Cecoca otcipaiatikomirik. Ki wapamew ka 
ispariritci Cecoca e niporitci. Ki tea itew: «Anahwe iriniw, tapwe 
ni Kice Manito Okosa!» 

40 Atita iskwewok nete pa taeikewakopan, warawik e otapiketeik. 
Peikw anahwe, Mari, Magdala otenak ka otcitc, taeikepan nte, 
kaie kotak Mari (okawiwawa Cak, anahwe «ka ocki matisitc» ka 

u 15.35 Eli [Elie], enko anahwe peikw weekate ka ki pe nikan tipatcimotc 
Kice Manito otci. 

v 15.36 Mia itemakan e emitikocictek: une eponge 
w 15.36 Minicapo aka ka misakitakok, kekat mia pinekinapo e ispokok. 

Micta akwekahikanekin e tetawoparik kitci aiamihe mikiwamik 


icinikatakaniwikopanen ko, kirika Joses) kirika tea Sarome.* 

41 Galilee askik ki otci pe nosanehwepanak Cecoca e atoskecto- 
wateik. Micta mitcetipanak kotakihik iskwewok kaie wirawaw 
ka taeiketeik e ki pe witcewakopanen Cecoca, Jerusalem otenak 
e icaritci. 


Ka nahikowakaniwitc Cecoc 

(Natawapata kaie Matt 27.57-61; Luc 23.50-56; Jean 19.38-42) 

42 43 E iti otakocinik, aci takocin peikw iriniw, Sosep e icinikasotc, 
Arimathee otenak ka otcitc. Micta kicterimakaniwipan anahwe 
Sosep, nte ka ici apitc ka kitci tipaskoniketeik cota iriniwok otci 
ka ici apiteik. Asperimopan kaie wir kitci takociparinik Kice 
Manito Okimawiniw. Aci aniheriw e kieikarik epwamoci arwepiw 
kieikarik, aniheriw e kieikarik e nisawiteik ko cota iriniwok kitci 
aiamihateik, ekoni ka icatc anahwe Sosep kice okimak, Pilate. 
Nama ki otci cakwerimo e nta nataweritamowatc aniheriw Cecoca 
owiawiriw. 

44 Aric ki kockomakaniwiw anahwe Pilate e petaketc aci e nipo- 
ritci. Ki tea wicamew anihi ka tiperimaritci cimakanica, e kokwe- 
tcimatc e apitc tapwe ki niporitci Cecociriw. 45 «Ehe,» ki itiko 


x 15.40 Salome 

cimakanica. Ki tea itew kitci mirakaniwiritci Sosepa aniheriw 
Cecoca owiawiriw. 

46 Aci pakiwaniciapiriw ki otapinam anahwe Sosep. Minawatc ki 
nta nitinam tcipaiatikok Cecoca owiawiriw. Ki wikwekinam ocki 
pakiwaniciapirik. Minawatc mitikowoeik ki nta nahikam, asinik 
e ki ocitakaniwonik. Micta asiniwa ki tetipiwepinew kitci kipitinik 
aniheriw mitikowociriw. 47 Anahwe Mari, Magdala otenak ka 
otcitc, kirika kotak Mari, Joses okawiwa, kanawapikewakopan 
e nahikowakaniwiritci Cecoca. 


Ka apitcipatc Cecoc 

(Natawapata kaie Matt 28.1-8; Luc 24.1-12; Jean 20.1-10) 

"1 £" *Ka ickwa arwepiw kieikarik, aniki iskwewok e nictitcik 
X V/ (Mari, Magdala otenak ka otcitc, acitc Mari, Cak okawiwa, 
kaie Sarome) ki nta otapinamok pimiteriw ka miromakonik, e wi 
ciconamowatcik Cecoca owiawirik e ickwa niporitci. 2 Wipatc 
kicep e manactakaniwonik, kotc e nokosiritci pisimwa, matca- 
wakopan, nete e icatcik rikwaskanik. 3 Aititowakopan: «Awin ke 
tetipinatc anihi asiniwa neta nikanik ka apiritci, kitci ki 
pitakeikw?» 


4 Tekocikik nete, aci wapamewok e ki tetipinakaniwiritci anihi 
asiniwa ka micta micapiskisiritci. 5 Ekoni e ici pitaketeik neta ka 
ki ici arakaniwirispana Cecoca. Wapamewok neta ockinikiwa 
e wapekahaceritci, onihiwiniwak aniki iskwewok e taci apiritci. 
Micta sekisiwok. 6 Aci itew anahwe ockinikiw: «Aka sekisikw! 
Anahwe ka nantowapamekw, Cecoc, Nazareth ka otcitc, ka ki 
tcistaskowatakaniwitc tcipaiatikok, nama ni aci ota taeikew. Ki 
apitcipaw ni aci! Kanawapatamokw kotc! Ekota ota ka ki ici 
arakaniwispan. 7 Natawapamakok tea Pien kirika aniki kotakihik 
Cecoc owitcewakana. Ki ka tea itawawok, ‘Aci Cecoc ki nikanicka- 
kowaw, nete Galilee askik itekera. Ekote nete ke ici wapamekw, 
mia ka ki itespan.’» 


8 Aci orowiwakopan neta rikwaskanik aniki iskwewok. 
Ocimowakopan. Micta ninikipariwakopan, e micta sekisiteik. 
Nama otci papamatisokewakopan, osam e micta sekisiteik. 


Mari, Magdala otenak ka otcitc e wapamatc Cecoca 

(Natawapata kaie Matt 28. 9- 1 0; Jean 20.11-18) 

[ 9 Ka ickwa apitcipatc Cecoc wipatc e kicepawonik ka 
manactakaniwonik, aniheriw totam nictam kitci wapamikotc 

Marivva, nte otenak Magdala otenak ka pe otcirispana. (Enkweriw 
anihi iskwewa ka ki witcihaspan, nicowaso (7) matci 
awihawiciriw e ki orowiticahamowatc.) 10 Anahwe Mari ki nta 
witamowew anahweriw iriniwa ka ki pa witcewaritci Cecociriw. 
Micta kackeritamopanak kaie matopanak. n Kotc ka petowatcik 
ani e aiteritci Mariwa, kiapatc e pimatisiritci Cecociriw, kaie tea 
e ki wapamaritci, nama ki otci tapwetowewok anihi iskwewa. 

E totak Cecoc kitci wapamikotc niew owitcewakana 

(Natawapata kaie Luc 24 A 3-35) 

12 Minawatc Cecoc ki totam pitoc kitci icinakositc e wapamikotc 
niew owitcewakana, mekwata e icaritci kitikan askik itekera. 
13 Minawatc ki kiwewok e nta witamowateik anihi kotakihi 
Cecoc owitcewakana. Nama kaie wirawaw ki otci 
tapwetowakaniwiwok. 

Aci Cecoc e totak kitci wapamikotc anihi 
mitato acitc peikw e taciritci owitcewakana 

(Natawapata kaie Matt 28.16-20; Luc 24.36-49; Jean 20.19-23; Actes 1.6-8) 

14 Mekwata tapickotc e mitcisotcik Cecoc owitcewakana, kek ki 
otci nokosiw Cecoc. Ki itew anahweriw otirinima: «Kekwan wetci 
aka ki otci tapwetowiekw? Kekwan wetci ki micta mackoteheiekw, 
aka kitci tapwetowekok aniki ka ki wapamiteik ka ickwa 
apitcipawak?» 

15 Minawatc ki itew Cecoc: «Kaskina e irikokoskamikak pa icakw, 
Miro Tipatcimowin kitci tipatcimoiekw, kaskina awik kitci petak. 
16 Kaskina awik ke tapwerimitc kirika ke sikahatasotc kata 
akwacimakaniwiw. Aric anahwe aka ke tapwerimitc kata 
anweritakosiw.» 

17 «Ekoni ke otci kiskerimakaniwiteik aniki ka tapwerimiteik: 

Kata orowiticohwewok matci awihawica, niticinikasowiniw kitci 
apatcitatcik. Ocki arimwewiniw kata arimwewok. 18 Kecpin 
takonatawe kinepikwa ka matci mackikiwiritci kirika keepin matci 
mackikiriw minikwetawe, nama wiec kata ispariwok. Kata 
takinewok awiriw ka akosiritci, kata miro matisiriw.» 

E opickatc Cecoc 

(Natawapata kaie Luc 24.50-53; Actes 1.9-11) 

,9 Ka ickwa ni ici aimihatc otirinima Teperitciketc Cecoc, ki 
opickaw, wakwek e icatc. Ki nta witapimew Kice Manitowa. 
Onihiwinik ki ici apiw. 20 Ki matcawok aniki Cecoc owitcewakana 

kaskina wiec e nta tipatcimotcik miro tipatcimowiniw. Ki witci- 
hikowok Teperitcikeritci ani e ici otamirotcik. Ekota ni ka otci 
kiskeritcikaterik tapwe e ki pe mirikotcik okiskinohamakewiniw, 
e ki tea mirikotcik kaie kitci mata kackitatcik.]r 


y 16.20 Anihe ka tatosinatek versets 9 nac 20 nama takon mitcet weekate masinahikanik, 
atita tepirak. 



